
Annaei  Senecae  Quaestiones  Naturales  quo  librorum 
ordine  quibus  annis  scriptae  sint.  prima  hac  libelli  parte 
investigare  conabimus. 

Apud  eos  quidem,  qui  prioribnfl  Baeculis  duces  ac  pro- 
pugnatores  horum  studiorum  fuere,  nullae  de  librorum  ordine 
dubitationes  aut  conieeturae  reperiuntur.  Npetro  demum 
saeculo  Koelerus  (edit.  Gotting.  1810)  aliquo  cum  iudicio  eius 
operis  formam  omnemque  liabitum  circmnspeiii  Falsum  igi- 
tur  intellexit  eum  esse,  qui  in  eodicibus  tum  aotifl  ferebatur, 
ordinem.  quin  et  conatufl  bbA  «'\  indicaifl  eiterioribua  tum  e 
singulorum  natura  lii>r<>runi  ordinem  ^enuinuni  refingere.  — 
Dein  Friderici  Haasii,  principie  eorum,  qui  hacaetate  deSene- 
cae  operibus  philosophicifl  mernerunt,  in  multis  haec  quoque 
cura  fuit.  Cuius  cnm  alias  discipulufl  eflse  malim,  hac  de  re, 
quantumlibet  eius  admirer  sagacitatem,  fieri  tamen  non  poterii 
quin  adversarius  oxsistam.  Ts  quidem  cum  primo  hanc  quae- 
stionem  adiret,  satis  habuit  cum  alias  edgnificare  lacunas 
tum  in  libro  quarto  magnnm  illum  hiatum,  qui  inter  capni 
secundum  et  tertium  intercedit.  notare.  Ximirum  primo  eius 
et  secundo  capite  de  Nili  aestivo  incremento  agitur:  qnae 
antequam  finita  sit  quaestio,  subito  necopinantibus  grando 
supervenit  neque  ante  eius  libri  finem  intermittitur.  Mancus 
tamen  is  quoque  commentariufl  iustique  expers  est  initii.  (Sta- 
tim  enim  cp.  4, 1  peregisse  se  propriam  quaestionem  Seneca 
significat :  at  illo  uno  cp.  3  certe  non  peregit.)  Itaque  maiorem 
lacunam  Haasius  eo  loco  rectissime  indicavit.  Id  quoque 
recte  observavit,  non  posse  utique  quaestionum  tam  diversa- 

rum  in  eodem  libro  paceni  et  convictmn  haberi.  Quod  ipae 
remedinra  snasit,  ut  eo  loco,  quo  contraria  male  runcta  hiant, 
quinti  libri  numerus  poneretur  et,  Bingulis  unione  auctis, 
octo  libri  computarentur,  quamquam  et  simplex  erat  et  sa- 
lubre,  tamen,  ne  nimis  a  vulgato  more  recederet,  ipse  non 
adhibuit  aegroto  corpori. 

Audaciorem  cogitationem  ac  dubitationem  idem  vir 
doctissimus  a.  1859  animo  concepit,  quam  universitatw  snac 
autumnali  programmate  publice  edidit.  Consideravit  enim 
accuratissime,  qua  ratione  Vincentius  Bellovacensis  in  spe- 
culo  historiali  et  naturali  e  Senecae  Quaest.  Nat.,  appositis 
librornm  numeris,  sententias  excerptas  afferre  soleat.  Unde 
primum  constat  in  Yincentii  codice  octo  fuisse  huius  operis 
libros ;  qui  numerus  Walteri  Burlei l)  testimonio  comproba- 
tur.  Duae  enim  illae  libri  quarti  partes,  quas  dehinc  placet 
signare  notis  IVa  et  IVb,  in  codice  Vincentiano  duo  fuere 
libri  ;  id  quod  Haasius  pridem  coniecerat.  Nec  vero  quo 
fragmenta  illa  IV a  et  IVb  augeantur  et  restituantur,  quid- 
quam  licet  e  Vincentio  subsidii  sperare;  qui  nec  ampliores 
nec  integriores  quam  nos  hodie  habuit  libros.  At  ordinem 
verum  ac  genuinum  illum  habuisse,  plurimis  illis,  qui  a  Vin- 
centio  excerpuntur,  locis  Annaeanis  accurate  collatis  Haasius 
sibi  videbatur  detexisse.  Mirum  enim:  quos  ille  e  libro  primo 
locos  se  ait  excerpere,  ei  hodie  sunt  in  libri  quarti  parte 
altera ;  quos  e  secundo  collegit,  hodie  sunt  in  quinto ;  ceteri 
eadem  numerorum  portione  diversis  locis  reperiuntur.  Qnae 
diversitas  qualis  cogitanda  sit  placet  duplici  hac  serie 
ostendere : 

numeri  Vincent.     1.     2.     3.      4.     5.   6.     7.      8. 

numeri  edit.  IVb.  V.  VI.  VII.  I.  II.  III.  IVa. 
Qui  accuratius  haec  examinaturi  fuerint,  eis  apud  Haasium 
(p.  8.  9.  10),  Larischium  (p.  13—17),  Ionasium  (diss.  de  or- 
dine  librorum  Sen.  philos.  Berol.  1870,  p.  57)  tabulae  praesto 
sunt,  quibus  singuli  loci  accurate  inter  se  componuntur.  Isti 
regulae  qui  non  conveniant  loci,  tam  rari  sunt  et  editionum 


1)  F.  88b  ed,  Hornborchiaaae, 


Vincentianarum  habitu  tam  facile  excusantur,  ut  rei  summam 
eis  nullo  modo  immutari  concedamus  (v.  Haase  p.  9). 

Postquam  de  magno  illo  hiatu,  qui  est  inter  libros  IVa 
et  IVb,  disseruit,  Haasius  p.  8  in  hunc  modum  pergit :  eVin- 
centius  quos  flosculos  ex  Nat.  Qu.  libris  posuit,  si  quis  exa- 
minet  quo  ordine  posuerit,  facile  intelleget,  et  octo  fuisse 
libros  et  eorum  volumen  aliquando  male  habitum  esse,  ut  et 
ab  initio  ei  in  fine  folia  aliquot  vel  foliorum  fasciculi  per- 
irent,  reliquum.  autem  volumen,  soluta  in  medio  compage  *), 
in  duas  partes  dilaberetur,  quarum  quae  priorem  locum  obti- 
nere  debuit,  in  posteriorem  reiecta  est.  (p.  10)  Simul  intelli- 
gitur,  non  eiusdem  temporis  duplex  illud  damnum  esse,  quod 
et  ordo  librorum  perturbatus  est  et  primus  postremusque 
libri  alter  initio  alter  line  truncati;  sed  utrumque  vitium 
cum  iam  saec.  XI  in  cod.  Bamberg.  coniunctum  esset,  ne- 
cesse  est  unus  certe  codex  ad  Yincentii  aetatem  propagatus 
sit,  qui  servato  vero  librorum  ordine  pariter  tamen  mutilatus 
esset.'  Minus  fallacem  veri  speciem  ea  habuerint,  quibus 
haec,  comparato  codice  Berol.,  commendare  studet.  In  illo 
enim  liber  IVa  solito  suo  loco  inter  III  et  IVb  omissus  2)  post 
septimi  finem  ponitur,  hoc  addito  titulo:  cIncipit  liber  VIII 
de  Nili  incremento.1  Hoc  vero  Haasius  ita  argumentatur, 
ut  in  eo  codice,  quo  primo  librorum  ordo  turbatus  sit,  octa- 
vum  certe  librum  suo  numero  insignitum  fuisse  dicat,  reli- 
quos  aut  nullos  omnino  aut  inconstanter  adiectos  habuisse 
numeros ;  iliud  autem  insigne  libri,  qui  est  de  Nilo,  in  tanta 
ruina  librario  codicis  Berol.  rectam  sedem,  eam  videlicet 
quam  Haasius  Vincentium  secutus  statuit,  commonstrasse. 
At  in  his  coniecturis  ultra  quam  probabile  sit  Fors  regnat. 
Accepta  et  probata  est  Haasii  sententia  eius  discipulo 
Brtinoni  Larisch.  Is  quidem  ex  apparatu  critico  memorabile 
quiddam  eruit.  Etenim  1, 15  haec  apud  Fickertum  Haasium- 
que  eduntur  verba :  cqui  proprios  cursus  agimt,  cometas  no- 


1)  Mirari  vero  iarn  nunc  licebit,  quod  tara  feliciter  illa  clades 
cessit,  ut  nullo  verborum  hiatu  integer  liber  cum  integra  praefa- 
tione  in  prius  praeciperetur. 

2)  Causam  probabilem  infra  subicieraus. 

stri  putant,  de  quibus  dicendum  est.'  In  codicibus  vero 
omnibus  fdictum  est/  Verum  cum  neque  in  prologo  neque 
in  cpp.  1  —  14  cometarum  mentio  fiat  neque  ulla  sit  ante 
librum  VII  eorum  commemoratio,  quid  mirum  quod  inde  a 
Mureti  aetate  interpretes  mutare  aliquid  coacti  aut  cdicendum 
est5  aut  'dicemus1  aut  cdicam'  aut  cdein'  scripsere  et  errorem  per 
aeva  propagaverunt.  Atiprorsus  egregie  indicium  illudHaasii 
convenit  sententiae;  qui  librum  VII  (de  cometis)  quartum, 
eum,    qui  adhuc   primus  est,  quintum  in  ordine  collocarat. 

Praeterea  Larischio  contigit,  ut  in  codice  Leidensi  eun- 
dem  illum  ordinem,  quem  Vincentio  collato  verum  ac  genui- 
num  esse  Haasius  dudum  concluserat,  deprehenderet.  Inci- 
piunt  in  eo  codice  (L.)  Nat.  Quaestiones  ab  initio  libri  IVb, 
septimum  excipit  primus,  extremus  est  IVa  (cf.  Larisch.  p.  10). 
Itaque  diversa  ')  stirpe  se  oriundos  esse  duo  illi,  Vinc.  et 
Leid.,  quasi  fronte  ipsa  ostendunt.  Decrevit  igitur  Lari- 
schius,  fuisse  olim  codicem  communem  omnium  radicem, 
quem  X  ipse  appellat,  unde  duo  apographa,  Y  et  Z,  fluxe- 
rint.  Y,  unde  Vinc.  et  Leid.,  servasse  ordinem  genuinum ; 
codicem  Z,  fontem  illum  quidem  Germanicorum,  isto  modo 
in  duas  partes  divulsum,  membraque  eius  a  medico  indocto 
perperam  coniuncta  esse,  ut  quod  caput  esse  deberet,  pes 
fieret.  Tamen  ne  de  falso  quidem  illo  ordine  codicum  eius 
stirpis  (Z)  omnium  consensum  esse;  differe  Berolinensem  (v. 
supra),  nec  minus  Gruelferbytanum,  in  quo  ei,  qui  in  editioni- 
bus  habentur  tertius  et  quartus,  male  in  unum  coaluerint. 
Denique  codices  LV  affines  esse,  etiam  lectionibus  utriusque 
inter  se  collatis  effecit;  ita  tamen,  ut  eos  non  ex  ipso  Y 
fluxisse  censeat,  sed  ex  aliquo  libro  natu  minore,  in  quem 
iam  vitia  quaedam  stirpis  Z  ingesta  essent. 

Haasii  sententia  quibus  fundamentis  nitatur,  quibus  de- 
fendatur  argumentis, .  his  iam  videmur  iuste  et  aeque  expla- 
nasse.  Quae  multa  gravissimaque  esse  Ionasius  (p.  59)  agno- 
vit  et  anxie  tantum  audet  labefactare.  —  Adeone  multa  fuere 


1)  Alterius  stirpis  sunt  nobilisimi  cdd.  Berol.  Baraberg.  Wiirzb. 
Guelferbytanus  :  quos,  si  quid  de  omnibus  commune  praedicandum 
erit,  uno  nomine  placet  appellare  Germanicos. 


Haasii  argumenta  ?  Illud  enimvero  e  1.  T.  cp.  15  haustum  in- 
dicium,  quo  eum  librum  septimo  posteriorem  fuisse  docemur, 
ille  vir  doctissimus  nondum  noverat  necdum  Leidensem  co- 
dicem  contulerat.  Ea  *)  igitur  re,  si  recte  sentio,  Vincen- 
tianus  librorum  ordo  Haasio  statim  commendatus  est,  quod 
rectum  numerum  (VIII)  apud  illum  repererat.  Praeterea, 
quae  deperdita  erant,  ab  initio  fineque  codicis  videbantur  fa- 
cile  potuisse  deperire.  Mihi  vero  non  difficilius  est  cogitare, 
media  folia  quam  extrema  Fortis  iniquitate  hominumque 
stulta  violentia  abrepta  esse.  Quod  in  tanta  fatorum  ruina- 
rumque  serie  certe  non  semel 2)  codices  tulerunt. 

Quidni  igitur  contentus  fuit,  lacuna  cognita  fragmentis 
illis  IVa  et  IVb  diversas  librorum  notas  (IV  et  V)  inscribere 
iustumque  inde  octo  librorum  numerum  efficere?  Mihi  enim 
persuasissimum  est,  iuste  considerantibus  per  se  aequilibrium 
constare  inter  duas  lances,  quarum  in  una  monachi  Franco- 
gallici,  altera  codicum  omnium  Germanicorum  auctoritas 
pensitatur;  Haasium  demum  gladio  audacter  iniecto  alteram 
depressisse.  Quae  ratio  paullulum  sane  immutari  videtur, 
postquam  Larischius  sua  attulit.  Leidensi  quidem  codice 
non  adeo  adiuvatur  Vincentius,  ut  tot  adversariis,  quos  inter 
et  antiquissimus  testis  Bambergensis  est  et  optimus  Beroli- 
nensis,  iam  evadat  superior.  Maioris  momenti  est,  quod 
indicio  illo  (I,  15)  familiae  Y  auctoritas  videtur  accrescere. 
Verum  de  eo  quidem  hoc  unum  nunc  monuerim,  soli 
libro  primo,  postquam  illud  erutum  est,  sedem  post 
septimum  vindicari;  nec  licere  statim  de  secundo  tertio  quarto 
(VP)  inde  iudicare. 

Iam  vero  Galli  Batavique  auctoritatem  eo  infringere 
conabor,  ut  demonstrem,  quantae,  si  istum  ordinem  (IVb.  V. 
VI.  VII.  I.  II.  III.  IVb)  cum  Larischio  Haasioque  acceperi- 


1)  Una  res  quae  commendavisse  istuiu  sane  videtur,  quod  in 
Berolinensi  liber  IVa  (de  Nilo)  aeque  atque  apud  Vincentium  sedem 
octavam  tenet,  proprie  tamen  non  debuit  facere;  quoniam  (coll.  IV, 
1,  1.),  apertum  est  neque  Haasium  ipsum  fugit,  falsam  eius  esse  in 
Berol.  sedem. 

2)  Cf.  Fick.  praef.  ad  libellum  de  otio.  Vol.  III,  197. 

mus,  difricultatos  sint  oriturae.  —  Apud  illos  opus  Natura- 
lium  Qu.  a  fragmento  incipit,  desinit  in  fragmeutum.  Me- 
lius  id  quidem  haberi  videtur  in  editionibus.  quae  sunt  ad 
familiae  Z  auctoritatem  confectae.  Caput  ibi  certe  operis 
non  desideratur,  neque  id  quod  exstat  indignum  toto  aesti- 
mandum  est. 

Ad  hac  totius  operis  praefatione  primum  sumo  argu- 
mentum,  quod  sane  intelligo  non  ita  ut  Euclidea  dogmata 
accurata  conclusione  confirmari  posse.  Collaudat  enim  Se- 
neca  ac  verborum  sententiarumque  splendidissimo  ornatu 
commendat  omnes  de  rerum  natura  deque  universo  quaestio- 
nes  —  quarum  paene  divinam  dicit  esse  sublimitatem  —  ;  cau- 
sasque  exponit,  cur  mens  humana  eis  delectetur,  denique  quid 
inde  lucri  habeat.  Communia  illa,  quibus  §.  1  philosophiae 
partes  duas,  alteram  divinae,  alteram  humanae,  constituit : 
quae  deinde  de  horum  studiorum  praestantia  in  universum 
dicit,  ea  fatendum  est  praefationi  t  o  t  i  u  s  operis  vel  aptis- 
sima  esse:  si  quid  voluerit  praefari,  tale  haud  dubie  fuisse 
exordium  instituendum.  Haasius  Larischiusque,  cum  libro 
primo  quintam  sedem  dederint,  in  medium  quaestionum  de- 
cursum  ea  relegaverunt.  Difficultatem  nullam  viderunt:  neu- 
ter  prologum  illum  tetigit.  Sed  comparemus  reliquorum 
praefationes  librorum.  Quae  tertio  praemissa  est,  ea  quoque  ex 
philosophia  haurit  sententias  generales;  sed  quae  statim  ab 
ipsius  auctoris  rebus  profectae  nullo  modo  ad  sublimem  illum 
cogitandi  quasi  gradum  assurgant,  praeterea  procul  sint  ab 
illo  eloquentiae  ardore  et  impetu.  Quarti  praefatio  ad  Lucili 
vitam  vitaeque  condiciones  spectat.  Sexto  ab  ipsa  Pompeio- 
rum  clade,  de  qua  dicturus  est,  exordium  instituit.  Septimi 
initio  quae  de  siderum  caelestiumque  miraculorum  contem- 
platione  dicuntur  ad  certum  rinem  spectant,  quandoquidem 
de  cometis  eum  librum  scripturus  est.  Diversa  sunt  illa  in 
prologo  dicta  de  universo  et  de  animo  humano  eius  contem- 
platore  et  admiratore.  Ac  maxime  illa  quae  in  fine  eius 
exponit  cquanti  aestimas  ista  eognoscere?  .  .  .  .  haec  in- 
spicere  haec  discere  his  incubare  nonne  transsilire  est  mor- 
talitatem  suam?'  persuadent  mihi,  talia  et  dicenda  et  dicta 
fuisse,  priusquam  istam  naturae  inspectionem  ac  descriptio- 

nem  institueret,  non  posteaqiiam  quattuor  iam  de  rerum 
natura  libros  conscripsisset.  Ideo  numquam  ea  patiar  ad 
cuiusquam  iussum  et  arbitrium  loco  suo  moveri. 

In  libris  manuscriptis  n  u  s  q  u  a  m  praefationibus  singu- 
lorum  librorum  suum  ius  tribuitur,  sed  statim  numerus  unius- 
cuiusque  indicatur.  Berol.  Guelf. :  cIncipit  liber  primus.5  Uno 
in  Bambergensi  atque  hoc  uno  loco  haec  leguntur,  quae  no- 
strae  sententiae  vel  maxime  favent :  Trologus  Annei  Se- 
necae  Cordubensis  in  librum  de  naturalibus  quaestionibus  ad 
Lucilium :  id  quod  haud  leve  videtur  esse  indicium  ut  in  co- 
dice  omnium  vetustissimo,  cui,  ut  ait  Haasius  (praef.  VI.), 
non  desunt  exempla  scripturae  ex  aliquo  vetustiore  et  inte- 
gro  libro  propagatae. 

Libro  ei,  qui  in  edit.  est  tertius,  septimam  sedem  Haa- 
sius  tribuit.  Audiamus  praefationis  exordium :  cnon  praeterit 
me,  inquit,  quam  magnarum  r  e r  u  m  f  u  n  d  a m  e  n  t  a  p  o  n  a  m 
senex,  qui  mundum  circuire  constitui  cet.  (§.  4)  Faciamus 
quod  in  itinere  fieri  solet :  qui  tardius  exierunt,  velocitate 
pensant  moram  cet.1  Haecine  dici  potuisse  putabimus,  post- 
quam  sex  libri  iam  confecti  essent,  minor  numerus  restaret? 
Immo  quod  fundamenta  operis  se  ponere  scribit,  documento 
nobis  est,  inter  initia  eum  tum  versari,  necdum  a  primo  ex- 
ordio  adeo  remotum  esse.  Yidebimus  nos  quidem  librum 
illum  (III)  etiam  propius  ad  initium  esse  admovendum. 

Non  magno  equidem  cum  pondere  id  adiecerim,  quod 
tamen  haud  immerito  quispiam  dubitaverit,  aptumne  adeo  et 
commendabile  fuerit  ei  qui  Italiae  felices  regiones  incoleret, 
ut  harum  quaestionum  librum  primum  de  grandine  institue- 
ret.  Graviora  praesto  sunt.  Etenim  sicuti  Haasii  illam  vno- 
d-eotv  eodem  fere  tempore  atque  ea,  quae  Ionasius  p.  58  con- 
tra  illum  dubitanter  protulit,  ipse  cognoveram,  ita  quae  con- 
traria  ego  sentirem,  inde  primo  profecta  sunt,  ubi  ille  vir 
egregie  doctus  felici  impetu  coeperat.  mox  tamen  inter  initia 
desierat.  In  eo  libro,  qui  in  edit.  secimdam,  ex  Haasii  sen- 
tentia  sextam  sedem  obtinet,  omnis  de  universo  quaestio 
in  tres  partes,  caelestia  sublimia  terrena,  dividitur.  De  terra 
quam  quaestionem  acturus  sit,  eam  §.  4  exponit  cur  non  ter- 
tiae  parti  omnem  ascribat :  cPropria  quidem  terrae,  inquit,  . . . , 

terram  sequuntur  et  in  imo  collocabuntur;  at  ubi  quaere- 
tur,  quis  terrae  situs  sit,  qua  parte  mundi  consederit,  quo- 
modo  adversus  sidera  caelumque  posita  sit,  haec  quaestio 
cedet  superioribus  et,  ut  ita  dicam,  meliorem  condicionem 
sequetur.5 

Rectissime  Ionasius  ad  futura  illa  animum  attendit.  Quae 
si  vera  ac  genuina  sint,  apparere,  cum  huius  libri  (csextf) 
prooemium  scriberetur,  Senecam  primam  partem  de  caelesti- 
bus  nondum  absolvisse  in  prioribus;  atqui  neque  in  eis  qui 
supersint  duobus,  (qui  hodie  sunt  III  et  IVa),  illa  comme- 
morari:  unde  effici  ut  tota  pars  prima  omissa  esse  videatur. 
At,  quae  libro  septimo  et  primo  (sec.  Haasium  IV  et  V)  de 
cometis  et  de  ignibus  aetheriis  exponit,  ea  tamen  cur  non 
caelestibus  ascriberentur,  neque  Ionasius  intellexit  neque  ego 
causam  probabilem  detexi.  His  dubitationibus  difficultatibus- 
que  quamquam  Haasii  sententiam  valde  labefactatam  Iona- 
sius  existimat,  tamen  de  vero  librorum  ordine  ipse  desperat. 

Sed  audentes  Fortima  iuvat.  Rerum  divisionem,  qualis 
II,  1  habetur,  sexto  demum  libro  institui,  cum  per  se  difficile 
videatur,  tum  futura  J)  illa  si  respexerimus  erit  plane  incre- 
dibile.  Accedit,  quod  ea  quoque  pars,  qua  de  sublimibus  ac- 
turus  est,  futuri,  i.  e.  temporis  nondum  absoluti  notione  signi- 
ficatur.  Scribitur  cquo  de  tonitribus  fulguribusque 2)  dicturus 
es.5    At  in  ordine  Haasiano  librum  sextum  (CIIF)   quem  di- 


1)  'Collocabuntur  cod.  omnium,  'cedet  .  .  sequetur  optirai 
testimonio  confirmatur;    neque  ad  rei  summam    differunt  praesentia. 

2)  Fulgura  mihi  videntur  h.  1.  pro  fulgoribus  recipienda  esse. 
Cod.  G.  mecum  facit.  Fulgores  —  eos  quos  libro  I  tractavit,  —  i.  e. 
arcus  caelestes.  7ZUQrjXta,  aila,  alia,  pertinent  ad  res  caelestes.  Toni- 
trua  ad  uniiooa,  cf.  Dial.  XII,  20.  Ionas.  p.  59.  At  de  tonitribus 
fulguribusque  et  fulminibus  in  libro  II,  qui  ad  res  sublimes  spectat, 
coniuncta  est  quaestio-. 

Similiter  I,  15,  3  fulgura  suut  restituenda.  Ineptum  enim, 
cum  fulgorum  variae  species  distinguantur,  unam  earum  generali 
nomine  §.  3  appellari  chaec  fulgores  dicuntur  .  Si  vero  eam  speciem 
vellet  y.ax>  Uo/rjv  generis  nomen  tenere,  utique  id  indicandum  erat. 
Fulgura  aptissima  esse  cognoscitur  ex  ea,  quae  additur,  descriptione. 
Errorem  facillime  oriri  potuisse,  qui  librariorum  rpvyoXoyiav  sapiunt. 
non  dubitabunt  concedere. 

serte  ipse  II,  1,  3  jlietscoqoiq  adscribit,  praecedere  illam  dis- 
positionem  monendum  est.  Hoc  igitur  videtur  certum  esse, 
summam  rerum  ac  rationum  discordiam  isto  ordine  statuto 
cieri.  —  Aliud  praeterea  futura  illa  verbi  tempora  nobis  per- 
suadent,  esse  illam  divisionem  materiae  scriptori  propo- 
sitae.  Differamus  nunc  quaerere,  num  omnia  illo  loco  pro- 
missa  vere  perfecerit;  unum  teneamus,  tum  cum  illa  scribe- 
ret,  eo  consilio  fecisse,  ut  rerum  sibi  tractandarum  fines  de- 
scriberet.  Cp.  II  initio  quae  communia  se  praesumere  velle 
dicit,  si  quaeritur  cui  rei  praesutnpturus  sit,  respondendum 
item  erit:  ei  disputationi,  qua  singulas  partes  supra  consti- 
tutas  persecuturus  sit,  i.  e.  reliquis  libris  omnibus.  Itaque 
dispositionem  illam  nullo  loco  nisi  primi  *)  libri  initio 
institui  potuisse  mihi  pro  certo  est. 

Hoc  loco  laudanda  sunt,  simul  restringenda  Koeleri 
hac  de  quaestione  merita.  Is  enim  primus  vidit,  libro  se- 
cundo  eam  quam  nos  vindicavimus  sedem  deberi.  Tamen 
quae  in  cdisquisitione  de  N.  Qu.5  hac  de  re  protulit,  ea  omnia 
nimia  haesitatione  atque  inconstantia  laborant.  Qui  quidem 
p.  252  ut  demonstret,  Senecam  non  habuisse  consilium  systema 
omnium  naturalium  condendi,  nec  debuisse  res  omnes  illa 
dispositione  propositas  tractare,  causam  sumit  ipsum  locum 
argumenti  N.  Qu.  praeposterum;  quo  cobiter  neque  suo 
loco  allato  se  sibi  regulam,  quam  in  scribendo  sequeretur, 
figere  noluisse  Senecam  indicare\  Postea  vero  p.  256  prae- 
fationi  libri  secundi  primum  deberi  locum  dicit,  librumque 
ipsum,  cum  ab  illa  dirimi  nequeat,  in  eundem  referendum 
esse.  —  Quae  dein  de  ordine  librorum  statuit,  isti  principio 
sunt  contraria.  Ipse  enim  quod  antea  recte  abnegarat  sy- 
stema  Senecae  intrudit,  ac,  prout  libet,  ordinem  inde  struit. 
Sic  enim  ordinat:  II,  I,  VII,  IVb.  —  V,  III,  IVa,  VI,  atque 
addit  cita  haberemus  octo  N.  Qu.  libros,  quorum  IV  sublimia, 
IV  terestria  tractassent\ 

At  neque  cur  librum  VII  et  I  non  ad  caelestia  referat, 
neque  alterum  intelligitur,  cur  neglexerit  id  quod  in  promptu 


1)  Quis  autem  est  quin    memoria  comparet    illa  Iulii  Caesaris 
decantata  pueris  verba  B.  Gall.  I,   1? 

erat,  ipsum  Senecam  II,  3  quaestionem  de  terrarum  motu 
ad  sublimia  referre.  Mira  denique  ea  sunt,  quibus  hanc  finit 
disquisitionem :  cUtinam  codex  aliquando  protrahatur  inlucem, 
qui  his  fidem  faciat;  certa  enim  firmaque  esse  nequeunt 
per  ea,  quae  de  consilio  auctoris  in  scribendo  superius  scri- 
psi\  Codex  sane  novus  in  lucem  editus  est,  sed  qui  etiam 
magis,  quam  ille  fecerat,  hanc  turbaret  quaestionem.  Sed 
iam  ad  nostra  reverti  nobis  liceat,  pollicitis  tamen.  si  qua 
Koeleri  sententia  dehinc  memoranda  sit,  suum  ius  ei  non 
abrogatum  iri. 

Postquam  argumentorum  necessitate  coacti  sumus,  ut 
libro  secundo  primam  sedem  vindicandam  esse  statueremus, 
iam  placet  illi  hanc  commodare  sedem  et  adaptare.  Quam 
meminerimus  oportet  adhuc  occupari.  Sed  qui  nunc  occupat, 
haud  invitus  cedet.  Etenim  ipsos  codices  iam  supra  vidimus 
I,  15  prodere,  libro  illi  (I.)  post  septimum,  qui  est  de 
cometis,  suam  esse  sedem.  Sed  ne  quis  statim  me  interpel- 
let,  sunt  sane,  quae  inter  librum  istum  et  prologum  totius 
operis  verborum  quendam  conexum  efficere  videantur.  Sed  li- 
bet  ea  accuratius  intueri. 

Magnis  et  elatis  verbis  prologus  defluxerat;  idem  pro- 
fundo  ore  exit:  cQuid  tibi,  inquis,  ista  proderunt?  Si  nihil 
aliud,  hoc  certe  sciam,  omnia  angusta  esse,  mensus  deum.> 
Sequuntur  in  libris  omnibus  haece:  csed  liaec  deinde.  Niinc 
ad  propositum  veniam  opus?  At  tria  ista  primus  Gronovius 
vidit  et  falsa  esse  et  admodum  inepta;  quippe  quae  legentem, 
prologo  illum  quidem  ad  caelum  elevatum,  subito  e  nubibus 
praecipitem  deiiciant.  Nobis  vero  longius  progressuris  licebit 
statuere :  eum  qui  illa  csed  haec  deinde1  adiecerit  haec  quoque 
cnunc  ad  propositum  veniam  opus'  addidisse,  quo  inter  prolo- 
gum  et  librum  de  ignibus  aetheriis,  falso  istuc  delatum,  con- 
iunctionem  quandam  et  transitum  efficeret.  Cui  nos  gratias 
agimus,  quod  tam  rudem  et,  u.  i.  d.,  ligneum  pontem  stru- 
xit :  nempe  eo  facilius  nos  illo  deiecto  ponte  inter  prologum 
et  eum,  de  quo  quaeritur,  librum  (I)  latum  flumen  ceterorum 
librorum  omnium  possumus  intermittere.  Utraque  illa  elo- 
cutio  coniunctiva  ficta  est  et  spuria.  Liber  primus  post  sep- 
timum  collocandus  est:  quo  loco  sine  ullo  praefationis  ornatu 

medias  in  res  scriptor  perrexisse   putandus  est,   aeque   atque 
in  libro  quinto  *)  fecit,  quem  his  incipit :  cventus  est  fluens  aer.3 

Prologo  illi,  quem  principem  omnium  esse  supra  confirma- 
vimus,  eisque  quae  de  universo  praefatur  (cf.  §.  15),  aptissime 
adiungi  videntur  ea  quae  sunt  in  fronte  libri  secundi :  comnis 
de  universo  quaestio'  cet. ;  quaeque  in  fine  cp.  primi  (II, 
1,  5)  sunt,  eis,  nisi  egregie  fallor,  ad  illa  respicit,  quae  de 
mente  humana  in  prologo  (§.  7  et  17)  similia  dixerat.  Dein 
quae  sequuntur,  quibus  quaestionem  de  aere  se  praesumptu- 
rum  profitetur  (II,  2,  1),  eis  huius  libri  principatum  Koelerus 
quoque  vidit  vel  maxime  defendi.  Denique  huic  ordini  a  no- 
bis  statato  unice  conveniunt  illa,  quae  initio  libri  olim  tertii 
nimc  secundi  leguntur:  cnon  praeterit  me  quam  magnarum 
rerum  fundamenta  ponam  senex.' 

Iam  vero~rogati,  quomodo  factumesse  videatur,  ut  liber 
octavus  in  principem  locum  praeciperetur,  quod  sententiam 
dare  audemus:  non  veremur  ne  quis  maiorem  nos  fidem  in- 
ventis  nostris  arrogare  arbitretur,  quam  de  talibus  rebus  con- 
iecturae  possint  utique  consequi.  Probabile  sane  videtur, 
eum,  qui  in  suum  usum  antiquissimis  temporibus  Nat.  Quae- 
stiones  describeret,  cum  uno  conspectu  legere  vellet  ea  quae 
libro  VIII  de  ignibus  fulgoribusque  aetheriis  et  primo  de 
fulguribus  fulminibusque  traderentur,  alterum  alteri  admo- 
visse.  Fuisse  revera  tales  traiectionum  causas  patefit  e  cod. 
Bambergensi,  cf.  Fickert.  III,  praef.  p.  VI.  v.  14. 

Secutus  igitur  est  post  prologum  liber  II,  dein  III. 
Colligamus  quae  de  reliquis  sciamus.  Sextum  post  quintum 
esse  scriptum  cognoscitur  coll.  V,  14,  4;  VI,  1,  3;  VI,  23,  4 
(Ionas.  p.  59).  Septimum  sexto  posteriorem  esse,  aliquo  in- 
dicio  videmur  nos  quidem  probare  posse.  Etenim  cum  sae- 
pius  in  utroque  Helices  et  Buridis  recurrat  mentio  et  Calli- 
sthenis  verba  saepius  commemorentur ,  primo  quidem  loco 
VI,  23,  4  amplius  de  eo  disserit   c Callisthenes  in  libris,  qui- 


1)  Nimis  audacter  Haasius  praef.  p.  IV  huius  libri  praefatio- 
nem  amissam  statuit,  immo  sat  multis  locis  eius  1.  ad  virtutem  mo- 
resque  simpliciores  commeudandos  digressus  (cp.  15  et  18)  Seneca 
proprio  prooemio  non  egnit. 

bus  descripsit,  quemadmodum  Helice  Burisque  mersae  sunt, 
quis  illas  casus  in  mare  vel  in  illas  mare  immersit,  dicit\ 
Altero  loco  VI,  26,  4  mero  nomine  Callisthenes  appellatnr, 
item  tertio  VII,  5,  3.  5;  quippe  tnm  legentibus  satis  iam 
notus.  Itaque  illum  locum  VI,  23  merito  statuemus  omnium 
primum  esse,  unde  eum  librum  septimo  priorem  esse  cogitur. 
His  si  addimus,  id  quod  supra  demonstratum  est,  septimum 
excipi  primo,  quattuor  iam  librorum  seriem  certam  confirma- 
vimus:  V.  VI.  VII.  I.  Tertius  autem  libro  IVa  iuste  conti- 
nuatur  (coll.  III,  1,  2.  IV,  1,  1);  item  tertium  quam  arti- 
ssime  ad  initium  totius  operis  alligari  novimus.  Unum,  qui 
superest,  librum  IVb  non  est  cur  a  communis  cladis  socio 
IVa  divellamus.  —  Hoc  igitur,  ut  iam  ea,  quae  Larischius 
de  codicum  ratione  exploravit,  in  nostrum  usum  vertamus: 
hoc,  inquam,  videtur  certum  esse,  fuisse  olim,  postquam  liber 
primus  suo  loco  iam  motus  esset,  libros  octo  N.  Qu.  eo  per- 
scriptos  ordine,  quo  nunc  in  editionibus  habentur.  Tum  e 
libris  IVa  et  IVb,  qui  illo  tempore  erant  IV  et  V,  foliorum 
aliquot  fasciculi  abrepti  commune  codicis  totius  damnum  tra- 
xere;  qui  compage  solutus  in  duas  partes  divulsus  est.  Quas 
qui  descripsere,  eorum  unus  Z  recto  ordine  volumen  utrumque 
legit  ac  scripsit;  unde  cod.  Germanici  originem  duxere.  Al- 
teri  Y  falsus  ille,  qui  in  Vinc.  et  Leid.  codice  conspicitur, 
ordo  debetur. 

Haec  quidem  ad  summam  pertinent.  Quibus  nonnulla 
videntur  addenda  esse.  Ac  primum  adversarius  ipse  (Larisch 
p.  43)  videtur  tacite  concedere,  eam  stirpem,  cuius  nos  rec- 
tiorem  esse  ordinis  rationem  demonstravimus,  esse  primariam 
et  quasi  maiorem  natu.  Ipse  enim  fontem  suorum.  codicum 
LV  declarat  vitiis  quibusdam  stirpis  Z  fuisse  iam  contami- 
natum.  Numerorum  quoque  additorum  ratio  est  in  Leidensi 
haud  dubie  ad  exemplar  alterius  familiae  constituta  (p.  33). 
De  hac  autem  stirpe  Z  singularia  quaedam  monenda  sunt. 
In  libro  Bamberg.  (et  Mcot.)  omittuntur  omnia  quae  sunt 
inde  a  1.  III,  25,  5  usque  ad  IV.  ex.;  ideoque  cum  et  l.IVa 
totus  et  initium  IVb  deesset,  consentaneum  erat  libr.  III  et 
IVb  coniungi,  tum  1.  V  appellari  quartum,  v.  Fickert  praef. 
vol.  III.  p.  6  med.-app.  crit.  606.     In  Berolinensi   vero  1.  III 

est  integer;  IVa  suo  loco  omissus  post  finem  additur  sede 
octava.  Monet  autem  Haasius  praef.  vol.  II.  p.  4,  eundem 
Berol.  in  ultima  parte  1.  III  et  in  praefatione  1.  IVa  deterio- 
rem  esse  quam  alibi  soleat.  Harum  rerum  apparet  esse  inter 
se  necessitudinem  quandam  et  conexum  ;  quamquam  nemodum 
id  curavit.  Haasius  librum  IVa  singulari  quadam  forte  pu- 
tabat  in  sedem  octavam  delatum  (v.  s.).  Mihi  vero  certum 
est,  maiorem  aliquando  in  codice  omnium  archetypo  lacunam 
fuisse;  cum  magna  illa  clade  non  solum  ei  qui  plane  deper- 
diti  sunt  chartarum  fasciculi,  sed  eorum  piaeterea,  quae  hia- 
tum  illum  inter  IVa  et  lVb  proxime  antecederent,  folia  ali- 
quot  (III,  25,  5  —  IV,  2  fin.)  simul  abriperentur ;  haec  ta- 
men  non,  ut  illa,  deleta  et  exstincta,  sed  tantum  in  alienum 
locum,  fort.  eiusdem  codicis,  delata  esse.  Atque  ea  quidem, 
cum  archetypum  commune  libri  Bamb.  et  Nicot.  (?)  scribe- 
retur,  aliena  etiamtum  fuerunt :  constabat  codex  primarius 
his  partibus :  I— III,  25,  5  ...  IV,  3  -  VII  f.  Eeperit  ac 
reduxit  iila,  qui  Berol.  et  Wiirzb.  codicum  archetypum  exa- 
ravit.  Qui  cam  iustum  eorum  locum  facile  detexisset,  libro 
tertio  quae  deessent  supplevit ;  dubitavit  tamen  de  1.  IVa,  cuius 
nullum  videret  cum  eis,  quae  de  grandine  postea  dicuntur, 
conexum.  Itaque  is  liber  aut  tum  ipsum,  ne  reliquorum  ordo 
interturbaretur,  in  finem  relegatus,  aut  tum  quidem  omissus 
est ;  ascriptus  autem  a  posteriore  librario,  qui  interim  ex  alio 
codice  pleniorem  operis  formam  cognosset.  Tumdemum  exu- 
libus  restitutis  familia  Z  alios  generavit  librarios,  qui  eius 
ordinis  auctores  facti  sunt,  quem  —  vero  proximum  —  in 
libris  aetate  inferioribus  (Gr.  aliis)  et  in  editionibus  habemus 
I— IVa,  IVb— VII.  Nata  est  et  spuria  proles  Y,  quae  inverso 
ordine  descripsit  duas  totius  partes :  IV — VII,  I — IVa.  Nescio 
num  certiora  umquam  statui  queant.  Unum  certum  est,  non 
fortuito  codices  Bamb.  et  Berol.  in  1.  IVa  omittendo  congru- 
ere;  sed  aut  nostro  aut  consimili  modo  eam  explicari  con- 
cordiam  testium  optimorimi.  Ceterum  difficile  est  diiu- 
dicare,  cum  neque  archetypa  ipsa  diversorum  illorum  ge- 
nerum  inspicere  liceat,  unde  cognoscatur,  quid  primarium 
quid  suppletum  et  postea  ascriptum  sit ;  praeterea  parum  per- 
spiciatur,  quatenus  diversarum  familiarum   inter  se  commer- 

cium  et  contagio  pertinuerit  (qua  de  re  nonnulla  exploravit 
Larischius  p.  43  et  46).  Feliciter  tamen  actum  est,  quod  iu- 
dicium  nostrum  de  genuina  sede  libri  IVa  non  a  librariorum 
negligentia  aut  fortis  ludibriis  pendet,  sed  Seneca  ipse  IV,  1, 1 
artissime  eum  ad  superiorem  librum  alligavit. 

Quae  adhuc  exposuimus  haud  scio  an  futurum  sit  ut 
etiam  magis  confirmentur  ac  commendentur,  si  de  tempore. 
quo  opus  Nat.  Qu.  compositum  sit,  disquisiverimus. 

Ante  Ionasium  viri  docti  omnes  e  1.  VI.  cp.  I  college- 
rant  anno  63  istum  certe  librum  compositum  (cf.  Ionas  p.  52. 
53).  Kefert  enim  Seneca,  eum  terrae  motum.  quo  Pompe- 
iorum  urbs  consedit,  fuisse  Non.  Febr.  Kegulo  et  Verginio 
Consulibus,  i.  e.  anno  63  (cf.  Tac.  XV,  23).  Tacitus  ipse 
quod  eum  motum  anno  62  attribuit,  minoris  momenti  *)  esse 
illi  putabant.  Tamen  eius  auctoritatem  Ionasius  vetat  temere 
sperni.  Accurate  is  quidem  comparavit  VI,  1,  13  et  VII. 
28.  Illo  loco  (VI,  1,  13)  anno  priore  in  Achaiam  et  Ma- 
cedoniam  scribit  Seneca  eandem  cladem,  quae  tunc  ipsum 
Pompeios  vastaverit,  irruisse.  Achaiae  autem  Macedoniaeque 
tremor  quando  fuerit,  Ionasius  ait  cognosci  ex  1.  VII.  cp.  28 : 
cNon  statim  cometes  ortus  ventos  et  pluvias  minatur,  ut  Ari- 
stoteles  ait,  sed  annum  totum  suspectum  facit.  Ex  quo  ap- 
paret  illum  non  ex  proximo  quae  in  proximum  daret  signa 
traxisse,  sed  habere  reposita  et  compressa  legibus  mundi. 
Fecit  hic  cometes,  qui  Paterculo  et  Vopisco  consulibus  appa- 
ruit,  quae  ab  Aristotele  Theophrastoque  sunt  praedicta.  Fue- 
runt  enim  maximae  et  continuae  tempestates  ubique :  at  in 
Achaia  Macedoniaque  urbes  terrarum  motu  prorutae  suntf. 
Consules  Paterculum  et  Vopiscum  recte  a  Borghesio  2)  anno 
60  dicit  ascribi  (nec  dubium  est,  coll.  Tac.  XIV,  22).     Atqui 


1)  Martensius  (de  S.  vita  et  tempore  quo  scr.  philos.  eoinp. 
psint.  Altona  1871.  p.  45)  putat  Merivalium  recte  iudicare,  qui  con- 
cordiam  horum  ita  efficere  studet,  ut  illos  motus  a.  62  fine  incepisse, 
anno  63  desiisse  dicat.  At  VI,  31  satis  apertum  est,  per  complures 
sane  die3  eos  fuisse,  sed  post  Non.  Febr.  continuatos. 

2)  Cf.  Orelli-Henzen,  inscr.  5407.  Borghesi,  Bull.  inst.  arch. 
1846.  p.  174.  Gervasio.  Iscriz.  di  Napoli  p.  39. 

cum  Achaiae  cladem  illo  cometa  praedictam  esse  Seneca  eo 
loco  scribat,  eimdem  docere,  non  amplius  aimi  spatium  inter 
cometen  et  cladem  ips*m  intercessisse.  Itaque  cometen  a.  60 
ortum.  cladem  Achaiae  a.  61.  Pompeianam  quaeannopost  Achai- 
cam  insequenti  facta  sit  (VI,  1,  13),  anno  62  fuisse  sibi  videtur 
demonstrare.  Hoc  quoniam  cum  Taciti  testimonio  convenit, 
Ionasius  non  dubitat,  consules  a.  63,  a  Seneca  illos  VI,  1 
nominatos,  Eegulum  et  Verginium  de  medio  tollere. 

Haec  statim  legenti  audacius  iudicata  esse  mihi  visa 
sunt.  Deinde  gavisus  sum,  quod  ei,  qui  in  ind.  Philol.  III, 
5  (1871)  Ionasii  dissertationem  recensuit,  non  modo  de  lau- 
dibus  illi  tributis,  verum  etiam  de  erroribus,  qui  haud  dubie 
nonnulli  insunt,  notatis  assentiri  potui.  Probare  igitur  co- 
nabor,  causas  istas,  quibus  ea  consulum  nomina  interpolata 
esse  Ionasius  collegerat,  minime  sufficere. 

Primum  is,  quem  Ionasius  comparavit,  locus,  initium 
satirae  de  morte  Claudii,  quo  quidem  interpolatum  esse  anni 
finitionem  constat,  a  nostro  diversus  est.  Codices  eo  carent 
vitio  (cf.  Buecheler,  Symb.  40,  1).  Neque  id  ad  rem  pertinet 
vitium,  sed  solummodo  ad  verba  tradita.  Eecta  videlicet 
consulum  a.  54  nomina  illa  ascripta  sunt:  quae  qui  in  po- 
sterorum  usum  e  Suetomo  adnotavit,  bonum  opus  sibi  facere 
videbatur.  Nostro  vero  loco  (N.  Qu.  VI,  1)  codicum  nulla 
est  dissensio,  sed  in  omnibus  legitur  cNon.  Febr.  Eegulo  et 
Verginio  coss\  Deinde  si  auno  62  illa  fuit  clades,  cuiusnam 
hominis  interfuisse  putabimus,  ut  falsa  nomina  cousulum  a. 
63  adiiceret  ?  Aut  quis  medii  aevi  hominibus  alius  fons  talis 
scientiae,  nisi  Tacitus  2),  is  qui  ad  Marii  Asiniique  consula- 
tum  (62)  eam  cladem  retulit?  Immo  1.  VII  cp.  28  id  unum 
Senecae  interest,  ut  nou  statim  cometen  ortum  tempestates 
significare  demonstret;  quin  eum  sic  ait  denuntiare  futura, 
quomodo  illa  quae  Chaldaei  canunt,  quid  stella  nascentibus 
triste  laetumve  constituat.  Alterum  vero  Aristotelis  est:  an- 
num  totum  cometa    orto  fieri   suspectum.     Tum  quod  pergit 


1)  Huic  vero  scriptori  non  multum  laudis  detrahemus,  si  pau- 
corum  mensium  errorem  eum  commisisse  putaverimus.  cf.  Nipperd. 
praef.  p.  XXI. 

c  f ecit  hic  cometes,  quae  ab  Aristotele  Theophrastoque  sunt 
praedicta' :  non  temporis  spatium,  sed  ree  solas,  quae  cometa 
praenuntio  posteu  acciderint,  eum  dicere  vel  eo  cognoscitnr, 
quod  Theophrastum  simul  auctorem  nominat.  Neque  igitur 
quicquam  eis  significat,  nisi  tempestates  cometen  illum  prae- 
dixisse.  Itaque,  etsi  cometes  a.  00  apparnit,  tamen  Achai- 
cam  cladem  licebit  ad.  a.  62  (fortasse  ineuntem  annum), 
Pompeianam  ad  sexagesimum  tertinm  referre.  Ceterum  co- 
meten  illum  extremo  anno  60  effulsisse  e  consulis  Kal.  Octobr. 
suifecti  nomine  (cf.  Orelli-Henzen  1.  c.)  manifestum  est;  eun- 
dem  sex  mensibus  spectandum  se  praebuisse  Seneca  auctor 
est  VII,  21,  3.  Quare  cum  is  etiam  ad  a.  61  pertineat, 
lonasium  concessurnm  putamus,  posse  hac  quoque  ratione 
cladem  Achaicam  ad  annum  62,  Pompeianam  ad  63  iuste 
referri.  Sed  iam  satis  e  cometarum  cursu  tempora  definivi- 
mus.  Unum  addere  libet.  Mmirum  ut  suam  tueretur  sen- 
tentiam,  Ionasius  debuit  ad  Haasianum  illum  librorum  ordi- 
nem  confugere ;  quem  falsum  esse  nos  quidem  videmur  de- 
monstrasse.  Merito  enim  libri  IV  partem  priorem  post  se- 
cessum  Senecae,  quem  e  Tac.  Ann.  1.  XIY  novimus  anno  62 
factum  esse,  scriptam  statuerat.  Falsa  sane  e  causa  conclu- 
serat  —  e  Demetrii  Cynici  commemoratione ;  qua  de  re  cf. 
Append. ;  —  iusta  vero  haec  est,  quod  etiam  III.  libri  prae- 
fatio  haud  dubie  post  eius  secessum  a  re  publica  scripta  est. 
Quam  vitae  suae  commutationem  aperte  significat  §.  2 :  cobii- 
ciat  senectus  annos  inter  vana  studia  consumptos5 :  §.  3 :  cquid- 
quid  amissum  est,  id  diligenti  usu  vitae  praesentis  recplligat : 
facillimus  est  ad  honesta  ex  poenitentia  transitus.3  —  Alium 
eius  animum  fuisse,  dum  Neronis  gratia  valeret,  immo  etiam 
rationem  vitae  suae,  qualem  tum  in  honoribus  rebusque  pu- 
blicis  ageret,  strenue  defendisse  e  libro  de  vita  beata  cogno- 
vimus.  (Etiam  verbis  hisce  cnox  ad  diem  accedat5,  collata 
ep.  VIII,  1,  quam  eidem  tempori  tribuendam  mox  demon- 
strabimus,  singularis  lux  accedit.)  Ionasius  igitur,  qui  per 
errorem  ad  eandem  veri  cognitionem  pervenerat,  cum  librum 
VI  fere  initio  anni  62,  quartum  post  secessum  statuisset  scri- 
ptum  esse,  ne  male  temporum  rationes  concordarent,  librorum 
ordinem  falsum  probare  hac  quoque  re  fuerat  coactus.    Nos 

vero  et  illam  sententiam   nostram  hac  annorum    definitione, 
et  vice  versa  lianc  illa  videmur  confirmare. 

Aliud  accedit  testimonium.  quo  sapienter  usis  etiam 
ante  quem  terminum  liber  IVa  scriptus  sit  nobis  continget 
ut  definiamus.  Accuratius,  quam  adbuc  factum  est,  perpen- 
denda  ea  censeo  verba  quae  sunt  in  praef.  §.  20:  choc  tibi 
etsi  mari  dividimur  praestare  temptabo.  ut  dubium  viae  in- 
iecta  manu  ad  meliora  perducam  et  ne  solitudinem  sentias, 
hinc  tecum  miscebo  sermones.  Erimus  una  qua  parte  optimi 
sumus.  Dabimus  invicem  consilia  et  non  ex  voltu  audientis 
pendentia\  Haec  ne  ad  Quaestiones  Naturales  referamus 
prohibemur  verbis  £sermones  tecum  miscebo'  tum  cdabimus 
invicem  consilia\  De  commercio  litterarum  agi  con- 
sentaneum  est,  quod  commercium,  cum  de  consiliis  dan- 
dis  et  de  moribus  emendandis  dicatur,  iure  nostro  videmur 
ad  moralia  referre.  Quare  existimo  Senecam  his  promittere, 
epistularum  moralium  commercium  se  cum  amico  initurum 
esse.  Cuius  initium  infra  videbimus  ante  decembrem  mensem 
anni  62  factnm  esse.  Ergo  illam  libro  quarto  praemissam 
epistulam  si  paucis  mensibus  ante  scriptam  esse  statueri- 
mus,  proxime  videmur  ad  verum  accessuri  esse.  —  Haec  igi- 
tur  sunt,  quae  de  N.  Qu.  tempore  sciamus:  librum  III  scri- 
ptum  esse  post  secessum  (a.  62  factum);  ad  eiusdem  anni 
menses  posteriores  referendum  1.  IVa:  sextum,  qui  est  de  ter- 
rarum  motu,  eo  ipso  anno  63,  quo  Pompei  consederunt,  vi- 
deri  compositum  esse.  Quae  Martensius  p.  47  attulit,  ut  non 
multum  temporis  inter  motum  ipsum  eiusque  commemoratio- 
nem  interfuisse  probaret  (VI,  12,  2.  27.  1.  1,  13),  certius 
nihil  definiunt.  Immo  tantum  temporis  inde  a  clade  illa 
praeterlapsum  fuisse  sumendum  est,  ut  Seneca  interim  audi- 
erit,  —  id  quod  VI,  1,  10  scribit  —  renuntiasse  nonnullos 
Campaniae  et  post  eum  casum  emigrasse.  —  In  libro  VII 
aliucl  est  temporis  indicium,  quo  illa  vel  maxime  confirman- 
tur.  Cometen  videlicet  illum,  qui  sub  Nerone  Caesare  in  con- 
finio  annorum  60  et  61  appaiuit,  Apollonius  Mvndius  in  libro 
suo  commemoraverat,  unde  sententias  aliquas  Seneca  VII, 
17,  2  (cf.  4)  excerpsit.  Itaque  eum  librum  quam  longissime 
ab  anno  60  amovebimus,   i.  e.   ad  an.  63  referemus.    Ultra 

enim  ne  terminura  proferamus,  indicium  obest  haud  incertum 
(cf.  Martens.  p.  46).  Etenim  considerantibus,  Senecam  unam 
tantum  commemorare  stellam  erratieam,  quam  sub  Nerone 
viderit,  dubium  esse  non  potest,  quin  eum  scripserit  librum, 
antequam  alter  ille  cometes,  quem  Tac.  XV,  47  memorat, 
effulsit.  Quocl  magis  firmabitur  accurate  perpensis  ipsius 
verbis,  quae  sunt  VII,  6,  1.  coll.  VLI,  21,  3.  VII,  3. 

Has  habuimus  quas  proferremus  temporis  definiendi  an- 
sas.  Millum  eorum ,  quae  reperimus ,  indiciorum  ordini  a 
nobis  statuto  officit;  quibus  collectis  merito  iam  statuemus, 
annis  62  et  63  eos,  quos  hodie  habemus,  N.  Qu.  libros  octo 
compositos  esse  et  absolutos. 

Quod  supra  distulimus  quaerere,  num  Seneca  ea  omnia, 
quae  illa  partium  descriptione  (II  init.)  promiserat,  perfecis- 
set,  id  nisi  magno  harum  disquisitionum  detrimento  videtur 
non  posse  omitti.  Liceat  igitur  quae  de  consilio  omnique 
eius  operis  ratione  sive  rebus  explorata  sive  argumentis  pro- 
bata  habemus,  paucis  exponere. 

Librorum  singulorum  haec  sunt  breviter  expressa  argu- 
menta :  Libro  II  agitur  de  aere,  tum  de  fulmine  ac  tonitru ;  III 
de  aquis.  IVa  de  Mli  incremento.  IVb  de  grandine  ac  nive. 
V  de  vento.  VI  de  terrae  motibus.  VII  de  cometis.  I  de 
ignibus  aetheriis.  Quos  titulos  perlustrantibus  ultro  occurrit, 
non  quasi  magnum  quoddam  et  omnibus  membris  perfectum 
quaestionum  naturalium  corpus  haberi,  sed  elegisse  auctorem 
quae  sibi  res  potissimum  placerent,  de  quibus  illos  libros 
tamquam  (.wvoyoacpiag  scriberet.  Veluti  peregrinationi  illi, 
quam  in  Aegypto  adulescens  egit,  apertum  est  singularem 
illum  librum  de  amnis  nobilissimi  Alyvnxov  inundationibus 
deberi.  Similiter  de  terrae  motu  quaestio  cum  in  deliciis 
scriptoris  esset,  in  contextum  operis  recepta  est.  (Cf.  ea  quae 
ipse  VI,  4  scribit  chorum  adeo  est  mihi  dulcis  inspectio5  cet.) 
Miroque  casu  insuper  factum  est,  ut  illud  ipsum  in  tempus 
Pompeiana  clades  congrueret  (v.  VI,  1,  3). 

Eas  quas  II,  1  constituerat  partes  tres.  neutiquam  con- 
stanti  ordine  persequitur.  Pertinet  enim  liber  II  ad  partem 
secundam,  III  et  IVa  ad  tertiam,  IVb.  V.  VI  ad  secundam, 
VII  et  I  a  d  primam.    Frustra  Koelerus  harum  iustum  ordi- 

nem  struere  conatus  est.  Quae  conamina  eo  omnia  refellun- 
tur,  quod  Seneca  ipse  a  secunda  parte  initium  cepit.  Ita- 
que  singulos  libros  videtur  scripsisse  prout  liberet  vel  mate- 
ria  praesto  esset,  non  unam  confecisse  partem.  priusquam 
aliam  aggrederetur.  Profecto  enim  vix  unam  dispositionis 
partem  in  eis,  qui  exstant,  libris  habemus  omnibus  membris 
perfectam.  Nam  f.ieztwQa  quidem  cum  fere  ad  istam  II,  1 
propositam  normam  exacta  perfecisse  videatur,  monendum 
est  tamen,  illa  II,  1,  2  verba  haud  dubie  lacuna  interrupta 
esse.  Terrenis  angustum  spatium  conceditur:  aqua  tantum, 
quae  quidem  in  dispositione  II,  1,  prima  erat,  suum  librum 
obtinuit.  Hanc  rem  video  a  Ionasio  p.  60  memorari :  cutrum 
de  terris  quoque  arbustisque  Seneca  aliis  libris  temporum  ini- 
quitate  amissis  egerit,  an  in  alia  studia  distractus  opus  quae- 
stionum  naturalium  non  absolverit,  ignoratur;  certe  eorum 
quae  desiderantur,  ne  vestigia  quidem  ulla  supersunt,  nisi 
forte  ea,  quae  Plinius  de  lapidum  et  piscium  natura  ex  An- 
naei  Senecae  libris  excerpsit  (Sen.  frgm.  6—8)  ex  amissis 
tertiae  partis  quaest.  natur.  libris  hausta  sunt\  Sed  haec 
quidem  excerpta  Pliniana  relinquenda  erunt  ut  fuerunt.  Priore 
quidem  loco  postquam  in  indice  1.  IX  inter  scriptores  de 
aquatilium  natura  Seneca  relatus  est,  postea  in  libro  ipso  de 
longa  piscium  vita  quaedam  ex  Annaei  Senecae  scriptis  ex- 
hibentur.  Talia  vero  suspicari  possis  non  ex  libris  quos  de 
rerum  natura  scripserat,  sumpta  esse:  potuere  ea  qualibet  in 
epistula  nobis  deperdita  narrari.  Alterum  in  1.  XXXVI  etiam 
magis  incertum  est. 

Aliud  mihi  videtur  planius  esse  vestigium.  Ionasius 
terrena  tantum  observavit  nequaquam  perfecta  et  absoluta 
esse.  At  caelestia  in  eis,  qui  supersunt,  libris  aeque  atque 
illa  duobus  tantum  tractata  exiguo  loco  habentur.  Iam  vero 
memineris,  quanto  verborum  ornatu  II,  1,  4  de  terrae  situ  se 
hac  in  parte  dicturum  professus  sit,  et  explicaturum,  quomodo 
adversus  sidera  caelumque  posita  esset.  Eandem  quaestionem 
VII,  2  —  quibus  in  cpp.  diserte  caelestium  commentationi 
praefatur  —  dignam  contemplatione  dicit,  utrum  mundus 
terra  stante  circumeat  an  mundo  stante  terra  vertatur.  Nec 
vero  quicquam  tale  in  Qu.  N.  quaeritur   aut  excutitur.    At 

apud  Boetliiura  et  Cassiodorum  (qf.  Haase,  frgm.  VIII,  p.  420. 
—  Fabric.  bibl.  Ernest.  II,  128)  liber  Senecae  alias  nobis 
ignotus  his  significatur:  cMundns  ipse,  ut  qnidam  dicunt, 
sphaerica  fertur  rotunditate  collectus,  ut  diversas  rerum  for- 
mas  ambitus  sui  circuitione  concluderet.  Unde  librum  8e- 
neca  consentanea  philosophis  disputatione  formavit,  cui  titu- 
lus  est:  cde  forma  mundf,  quem  vobis  item  reliquimus  per- 
legendum.5  Hic  liber  Annaeanus  haud  scio  an  ea  perficiat 
fere,  quae  in  N.  Qu.  opere  aegre  desiderantur.  Audaciusne 
videmur  concludere,  hoc  esse  maioris  olim  operis  quasi  quod- 
dam  aTcoG7caof.ia.Tiov?  Eatiocinatio  est  simplicissima.  Scri- 
psisse  Senecam  eum  librum  quis  audeat  infitiari?  Aut  igi- 
tur  antea  scripsit  aut  postquam  isto  modo  II,  1  partes  argu- 
mentaque  rerum  sibi  tractandarum  constituit.  Atqui  si  antea 
scriptum  habuisset,  vix  reperias  sanam  rationem,  cur  iterum 
se  rem  eandem  retractaturum  promiserit. 

Neque  id  mihi  dubitationes  movet,  quod  Ionasius  p.  60 
monuit,  fortasse  in  alia  studia  distractum  Senecam  opus  pro- 
positum  non  absolvisse.  Etenim  an.  63  epistularum  commer- 
cium  non  adeo  frequens  fuisse  demonstrabimus.  Vere  demum 
anni  64  multas  magnasque  de  rebus  moralibus  epistulas  scri- 
bere  incipit.  Simul  eum  tum  comperimus  (ep.  106.  108.  109) 
uno  opere  moralem  philosophiam  complecti  velle;  quod  opus 
Lactantii  aetate  adhuc  exstitit.  Nec  tamen  senem  ipso  teste 
perquam  assiduum  ac  litterarum  studiis  deditum  nimiis  sar- 
cinis  videmur  onerare,  si  eodem  anno  (64)  opus  nat.  qu. 
continuari  potuisse  credimus.  Scimus  quidem  eum  tum  quo- 
que  naturae  studiosum  fuisse.  Veluti  ep.  79,  1 — 5  a  Lucilio 
petit,  ut  de  itinere  suo  per  Siciliam  facto  sibi  scribat  et  de 
quibusdam  rebus,  quae  ad  naturam  pertineant,  certiorem  se 
faciat:  cin  honorem  meum  Aetnam  quoque  ascendas.5  Quae 
de  vitibus  ep.  86,  de  melle  vel  Indico  vel  Italico  ep.  84  scri- 
bit,  haud  minus  eius  amorem  naturae  rerum  studiumque 
testificantur.  Ep.  65  cum  difficili  materia  sese  ait  conten- 
disse.  Poetica  studia  Peiperus  (praef.  in  Sen.  trag.  suppl. 
Vratisl.  1870.  p.  18.  19)  his  putat  significari.  Videlicet 
poetam  misere  laborantem  et  syllabis  numerandis  pedes  fati- 
gantem   animo  imaginatus  est.     Moralia  dici  non   equidem 

putaverim;  ea  niiuirum  materia  nostro  fuit  vel  maxime  trita 
ac  consueta.  Quid  igitur  obstat,  ne  Naturalium  opus  eum 
tum  continuasse  cogitemus?  Immo  certissime  id  mihi  per- 
suadetur,  si  accurate  perpendo  quae  sunt  in  eiusdem  ep. 
§§.  16—20:  quibus  animum  suum  tum  maxime  in  rerum 
naturae  contemplatione  versari  profitetur.  Multa  praeterea 
eius  ep.  verba  similia  eis  sunt  quae  in  prologo  Nat.  Qu.  ex- 
posuit.  Id  quidem  constat,  permagnum  de  rerum  natura 
opus  senem  si?  i  proponere,  cum  illa  scriberet:  cnon  praeterit 
me,  quam  magnarum  rerum  fundamenta  ponam  senex,  qui 
mundum  circuire  constituf ;  nec  minus  certum  est,  eos,  qui 
hodie  exstant,  libros  octo  tanto  promissoris  hiatu  parum  di- 
gnos  videri.  Verum  indicia  illa  colligenti  valde  probabile 
mihi  est,  maius  et  amplius  olim  opus  ab  ipso  scriptum  esse. 
Omuia  illa,  quae  proposuerat  ac  promiserat,  num  ante  mortem 
confecerit  nescimus:  si  non  fecit,  Neroni  Caesari  hoc  quoque 
crimen  erit  imputandum;  qui  cum  magistri  tutorisque  sui 
caput  sacrosanctum  ad  mortem  adigeret,  posteritati  simul 
ingens  intulit  damnum  et  iniuriam.  Eum  scilicet  ante  vitae 
destinatum  finem  abire  iussit,  qui  tum  maxime  cposterorum 
negotium  ageret'  ac  litterarum  opes  argenteo  augeret  incre- 
mento.  —  Singulos  libros  fortasse  statim  scriptos  Lucilio  misit; 
cuius  rei  documenta  licebit  praefationes  sumere.  Quod  non 
omnes  eis  instructi  sunt  (carent  enim  Y  et  I)  haud  scio  an 
indicio  sit,  duos  aliquando  una  missione  esse  traditos.  At- 
que  hos  quidem  oeto  libros  *),  antequam  alios  scribere  insti- 
tueret,  ipse  videtur  collectos  in  publicum  edidisse.  Reliqui 
—  quos  sicut  illos  probabile  est  fuisse  quales  hodie  appella- 
verimus  /twvoyQayiag  —  aliquantulum  temporis  vixerunt.  Tan- 
dem  dispersos  ac  disiectos,  velut  grana  ventus  ab  area,  abri- 
puit  temporum  fuga  et  aevorum  per  ruinam  commutatio. 


1)  Certe  antiquissimis  temporibus  eos  eollectos  et  coniunetos 
esse  constat-  Dubitaveris,  num  ipse  fecerit.  Etenim  si  ipsum  sin- 
gulos  binosve  edidisse,  post  eius  mortem  autem  amicum  quendam 
sive  bibliopolam  hanc  collectionem  fecisse  statueris,  quid  simplicius 
est  et  probabilius,  quam  huic  tribuendum  esse  illum  de  libro  cprimo' 

II 


I)e  Epistularum  moralium  fcempore  primus  breviter  dis- 
seruit  I.  Lipsius,  tum  duobus  amplius  saeculie  interiectifl  anno 

1853  Lehmannus  in  Philologi  vol.  VITI,  idem  in  eo.  quem  de 
Claudio  et  Nerone  scripsit.  libro  (1858).  Denique  his  duobus 
annis  praeter  ea,  quae  Rudolphus  Peiper  in  praef.  ad  Sen. 
trag.  supplemento  (1870)  nova  adiecit,  Alfredi  Martens  et 
Friderici  Ionas  dissertationes  mihi  occurrerunt,  quorum  uter- 
que,  alter  tamen  altero  felicius,  omnem  operum  Senecae  phi- 
losophicorum  ambitum  percurrens  suos  cuique  annos  tribuere 
instituit. 

Ego  quod  post  horum  virorum  merita  de  epistularum 
tempore  dicturus  sum.  non  id  quidem  ideo  fit.  ut  omnem 
quem  illi  araverunt  agrum  renovem;  sed  cum  et  inter  se  et 
a  Lehmanno  discrepare  eos  viderem.  tum  quod  ipse  me  ha- 
bere  arbitrabar,  quae  etiam  Ionasii  disquisitionibus  vel  ad- 
iicerem  vel  detraherem,  haud  frustra  haec  tamquam  addita- 
menta  putavi  illorum  commentariis  subiici.  Placet  autem, 
quo  facilior  eis  qui  hac  in  re  nondum  versati  sunt,  aditus 
fiat,  iii  conspectu  ponere  ea  quae  illi  de  Epistularum  tem- 
pore  iudicaverunt.  Lipsius  scriptas  putat  omnes  annis  p.  C. 
63  et  64.  —  Lehmannus  inter  triennium,  ita  quidem,  ut  in 
hunc  modum  singulas  disposuerit :  epp.  1  —  18  ante  decembrem 
anni62;  epp.  19— 28  inter  dec.  a.  62  et  ver  a.  63;  epp.  24 
—67  inter  ver  a.  63  et  ver  a.  64;  epp.  68—86  a  vere  64 
usque  ad  Iunii  mensis  a.  64  partem  alteram.  epp.  87 — 122  a 
fine  Iunii  usque  ad  Octobrem  ineuntem  a.  64.  (cf.  de  Clau- 
dio  cet.  pg.  16  et  17.)  —  Peiperus  (pg.  16)  intia  spatium 
quod  est  ab  autumno  a.  57  usque  ad  crescentem  autumnum 
a.  58.  —  Martensius  (pg.61)  ep.  50  anno  49:  epp.  1—69 
(exc.  50)  ab  anno  fere  60  usque  ad  finem  62,  epp.  70—124 
usque  ad  a.  65.  —  Ionasius  Lipsium  sequitur. 

Peiperus  a  reliquorum  sententia,  quos  vana  ac  paene 
ridicula  iactare  pg.  14  contendit,  longissime  discessit.  Cuius 
errores  inde  nati  sunt,  quod  cladem  Lugudunensem  (ep.  91, 
1. 14.  Tac.  Ann.  XVI.  13)  falso   anno  (58)   ascripsit;    quam 

rem,  quoniam  Ionasius  pg.  62  argumenta  eius  accuratius 
examinata  reiecit,  breviter  nobis  licebit  et  obiter  tantum  per- 
stringere.  Confirmavit  igitur  Ionasius,  e  Taciti  verbis  hoc 
unum  iuste  posse  colligi,  incendium  illud  coloniae  Gallicae  aut 
eo  ipso  anno  65.  quo  solatium  Nero  Caesar  incolis  praebuit,  aut 
proximo  certe  tempore  (64)  factum  esse.  Uter  annus  prae- 
ferendus  esse  videatur,  ipso  huius  disputationis  decursu  ma- 
nifestum  erit.  Qua  autem  ratione  inter  Senecae  verba,  qui 
ep.  91,  14  eum  annum  oppido  illi  ab  origine  sua  (711  a.  u.) 
centesimum  esse  dicit,  et  Taciteum  locum  in  Ann.  XVI,  13, 
qui  annum  64  sive  65  p.  C.  significat,  concordia  ac  consen- 
sus  fiat,  proprie  id  quidem  ad  hanc  quaestionem  non  perti- 
net.  Mpperdei  certe  rationem  falsam  esse  Ionasius  p.  63 
demonstravit.  Peiperus  centum  annorum  numero  nimiam 
auctoritatem  tribuit.  Fuit  quidem  ab  illorum  temporum 
indole  haud  sane  alienum,  numerorum  miracula  computare 
et  "Babylonios  tentare  numeros.'  At  enim  si  quid  illi  Se- 
neca  tribuere  voluisset,  aliquo  modo  cum  id  significaturum 
fuisse  persuasum  habeo.  Nunc  vero  obiter  eum  perstringit ; 
neque  latet,  cur  omnino  commemoret,  modo  attenderis  ad  ea 
quae  sequuntur :  caetas  ne  homini  quidem  extrema ;  quot x)  ta- 
men  gravissimos  casus  intra  spatium  humanae  tulit  senectutis !' 
Quod  vero  Ionasius  statuit  quodque  ipse  olim  existimabam, 
paullo  laxiore  computatione  Senecam  annos  ab  origine  Lugu- 
duni  numeravisse,  Buechelero  minus  placuit ;  qui  librariorum 
culpa  accuratam  numeri  definitionem,  quam  Seneca  olim  ad- 
iecisset,  evanuisse  (fortasse  propter  similes  verborum  termi- 
nationes)  scribendumque  esse  statuit:  ccentesimus  septimus/ 

Quae  praetera  Peiperus  protulit  argumenta,  illo  sunt 
leviora ;  quorum  communis  est  error,  quod  ea,  quae  prorsus 
generatim  Seneca  in  epistulis  disputat,  coniuncta  esse  arbi- 
tratur  cum  singularibus  rebus,  quae  eo,  quem  ipse  statuit, 
anno  58  Komae  agerentur.  Ne  id  quidem  quod  latius  per- 
secutus  est,  a  Baiarum  commemoratione  petitum,  sufficit. 
Minime    enim  demonstravit,    epistolas  Baianas  scriptas  esse, 


1)  Sic  enim  secundum  codicum  vestigia  ('quod')  egregie  emen- 
davit  Buecbelerus  id  quod  antea  legebatur  v.  quae. 

dum  Neronis  gratia  pollens  Sencca  ad  aulam  moraretur. 
[mmo  ccoiicliy]iaios'  illos  ep.  62  non  necesse  esl  cogjtari  ho- 
mines  aulicos;  quilibet  vel  senator  vel  eques  potuit  sic  ap- 
pellari.  Ep.  50  quae  de  molesto,  quod  sibi  elegerit,  dever- 
sorio  Seneca  narrat,  perperam  Peiperus  intellexit:  non  quia 
cum  aulicis  ibi  esset  iique  Baias  omnes  occupavissent.  sed 
ut  mentem  animumque  suum  exerceret,  istud  pbilofophus 
noster  tumultu  magno  turbatum  incoluit  deversorium  (cf. 
tinem  eius  ep.).  Ceterum  eo  anno  quo  Peiperus  illam  ep. 
putat  scriptam  esse  (58)  Seneca  ni  fallor  is  erat  qui  praeter 
ceteros  omnes  aulicos  posset  deversoria  bona  deligere.  Deinde 
falso  iste  ait  quosdam  locos  ad  luxuriam  Baianam  Neronis 
referendos  esse.  Neque  enim  umquam  discipulum  suum  Cae- 
sarem,  ne  tum  quidem  cum  eius  favore  destitutus  esset,  Se- 
neca  acrius  perstrinxit;  nedum  eo  quo  Peiperus  voluit  anno 
58,  cum  eximia  eius  amicitia  uteretur,  tam  impudens  im- 
prudensve  fuisse  credendus  sit,  ut  publice  conviciis  imperato- 
r e  m  aggrederetur . 

Alterum  temporis  indicium  habetur  epistula  octava, 
quam  viri  docti  fere  omnes  viderunt  vel  maxime  convenire 
cum  eis,  quae  de  secessu  Senecae  a  re  publica,  anno  62  facto, 
Tacitus  XIV,  56  exhibet.  Martensio  vero,  negare  id  conato, 
respondemus  :  quae  §.  6  habentur  verba  csi  haec  mecum,  si 
haec  cum posteris  loquor,  non  videor  tibi  plus  prodesse,  quam 
quum  ad  vadimonium  advocatus  descenderem  aut  tabidis  te- 
stamenti  anulum  imprimerem  aut  in  senatu  candidato  vocem 
et  manum  commodarem  ea  aperte  docere,  non  modo  studiis 
magis  quam  anteaSenecam  sese  dedisse,  sed  vere  vitae  suae 
omnem  habitum  mutavisse.  Cf.  VIII,  1.  2.  3  init.  —  VII,  1 
cquorum  animi  ex  longo  morbo  reficiuntur' ;  quibus  compa- 
randa  ea  quae  de  N.  Qu.  libri  III  praefatione  supra  diximus. 
Quod  vero  ep.  7  initio  turbam  hominum  sibi  quoque  nocere 
scribit,  id  ne  praeter  Martensium  quemquam  fallat,  monen- 
dum  videtur  nusquam  narrari  Senecam,  quum  instituta  prio- 
ris  potentiae  mutaret,  statim  ab  aula  ad  monachorum  quan- 
dam  vivendi  rationem  transcucurrisse.  Cf.  Tac.  Ann.  XV,  23. 
XV,  45. 

Idem  Martensius   ex   epistularum    natura  collegit,  non 

potuisse  tot  epistulas  intra  tam  parvum  temporis  spatium, 
quam  priores  statuissent,  confici.  Longa  interdum  intervalla 
inter  singulas  exstitisse ;  alternm  alterius  litteras  exspectare 
debuisse,  ut  respondere  posset.  Denique  cum  praesertim 
longo  spatio  ab  amico  amicus  divisus  esset,  per  quinquen- 
nium  fere  iudicat  id  litterarum  commercium  actum  esse.  Tale 
quidem  commercium  si  cogitemus,  ut  singulis  unius  ad  sin- 
gulas  alterius  epistulas  responsum  sit,  ego  negare  non  ausim 
per  tantum  vel  etiam  plus  x)  temporis  icl  continuatum  fuisse. 


1)  Senecam  quidem  scimus  epistularum  magnam  partem  ex 
itinere,  qnod  per  Campaniam  fecit.  scripsisse  (49 — 86)  ;  alias  fortasse 
haud  paucas  e  Nomentano  suo,  quod  oppidum  hodie  non  ignotum 
'la  Mentana'  in  Sabinis  situm  Roma  distat.  M.  P.  XIV.  (cf.  tab.  Peu- 
ting.  D'Urban  recueil  des  itiner.  anc.  p.  208)  ;  denique  ex  Albano 
suo  (cf  123)  nonnullas.  In  aliis  (velut  7,  3)  sunt  Romanae  originis 
indicia.  Luciliurn  Siciliae  procuratorem  puto  Syracusis  habitasse; 
fuit  tamen  is  quoque  sive  deiectationis  causa  sive  propter  procura- 
tionis  officia .  variis  itineribus  occupatus  (cf.  2.  1.  48,  1.  69,  1.) 
Sunt  autem  Roma  profectis  et  via  Appia  Capnam  usque  ac  deinde 
per  Nolam  ac  Consentiam  ad  Columnam,  iinem  Italiae  infimum  in 
conspectu  Siciliae  commigrantibus  M.  ?.  455  (itiner.  Ant.  d'Urban 
p.  31).  Inde  a  traiectu  Siciliae  Syracusas  suntM.  P.  120  (p.  26  et  27), 
unde  summa  efficitur  M.  P.  575.  Atque  hiberno  quidem  tempore  'dum 
pelago  desaevit  hiems  et  aquosus  Orion  tabellariis  totum  hoc  spatium 
percurrendum  fuit  (cf.  Beckeri  Galluin  II,  395;  ;  quos,  sive  pedes  fati- 
gaverunt,  singulis  diebus  vix  amplius  35  M.  P.  perfecisse  ideoque 
sedecimo  demum  die  adventasse  credendum  est;  —  medium  posui- 
mus  numerum  eorum  quos  Friedlaender,  mor.  hist.  II,  10  e  veterum 
libris  exhibet  — ;  sive  equites  vel  cnrru  vehentes  Seneca  misit  nun- 
tios,  qui  c.  50  M.  P.  perficere  possent,  undecimo  die  Syracusas  eis 
visas  esse  statuemus.  Nec  differt,  si  amicis  isto  modo  iter  facienti- 
bus  tabulas  creditas  esse  snmpserimus  (cf.  ep.  3),  sive  eis,  quos  pu- 
blice  Caesar  Augustus  iuvenes  tabellarios  atque  vehicularios  per  vias 
militares  disposuerat  (cf.  Suet.  Aug.  49) ;  quos  sane  credibile  est  Se- 
necae  imperiis  paratos  ac  parentes  fuisse.  —  Celerius  tanta  intervalla 
snperabantur  tempore  aestivo.  Navigabatur  enim,  si  Vegetio  V.  9 
fidem  habemus,  a  V.  Mart.  usque  ad  XI.  Nov.;  cf .  Friedl.  II,  11.  nec 
defuisse  putamus  occasiones,  amicis  mercatoribusve  tabulas  mandandi; 
quas  tali  modo,  ei  sv7iXoCr\v  fioirj  xXvtos  'jEwoafyaiog,  quarto  quintove 
die  reddi  potuisse  credimus.     Cf.  locum  Philostrateum  a  Friedl.  lau- 

At  nisi  res  ipsae,  in  quibus  epistulae  versantur,  morales  uti- 
que  alienaeque  illae  a  vitae  exterioribus  condicionibus.  aliter 
nobis  persuaserint ,  certa  tamen  in  illis  indicia  Bffartensii 
officiunt  sententiae.  Piimum  118, 1  aperitur  plures  fuisse 
Senecae  quam  Lucili  epistulas :  epp.  82  et  83  duobus  diebus 
continuis  scriptas  esse  83,  8  cognoscimus ;  ep.  109  statim  post 
108  scriptam  ipse  declarat  108  §.  39.  coll.  109, 18  cum  108, 1; 
108,  1  cum  109,  17.  Itaque  cum  in  plerisque  id  valttisse  vi- 
deatur  principium,  ut  unam  aliquam  rem  una  scriptione 
quam  maxime  absolveret,  non  est  cur  dubitemus.  quin  de 
diversis  rebus  roganti  Lucilio  compluribus  codicillis  Seneca 
responderit.  Talia  igitur  responsa  potuit  sex  septemve  una 
missione  amico  tradere,  sicuti  vice  versa  ipse  amici  epistulas 
saepius  pluraliter  significat  cf.  3, 1.  79. 1.  Ceterum  etsi  sin- 
gularum  commercium  fuisse  negamus,  tamen  nibil  obstat 
quin  epistulas  iustas  esse  Lucilioque  omnes  redditas  cre- 
damus  (cf.  118,  1.  N.  Qu.  IY.  praef.  20) :  quidni  enim  praeter 
responsa  propria  etiam  ea,  quae  cotidiana  ueleTrJtuaTa  apte 
Lipsius  appellat.  amico  sapientiae  studioso  legenda  permi- 
serit  ? 

Contrariam  Martensio  viam  Ionasius  ingressus  triennium 
a  Lebmanno  statutum  propterea  in  brevius  restringendum  esse 
contendit,  quod  ipse  in  ep.  38  frequentare  se  velle  illud  epi- 
stularum  commercium  Seneca  dicat.  At  enim  in  tali  com- 
mercio  per  complures  annos  continuato,  si  uno  aliove  tempore 
tardius  inter  amicos  scriptum  et  rescriptum  sit,  eone  argumento 
ita  Iicet  uti,  ut  de  cunctarum  epistularum  tempore  sive  dila- 
tando  sive  coartando  inde  coniicias  ?  Immo  ego  Lebmanno 
plane  assentior,  nisi  quod  demonstrare  ac  probare  conabor, 
quae  ille  secundum  mensium  indicia  simpliciter  decreverat. 
Epp.  1 — 29  a  Martensio  Ionasioque  recte  cognitum  est  unum 


datum.  Quocunque  modo  tabulas  amico  tradendas  Seneca  curavit.  si 
computaveris,  quantum  teraporis  scribendo  et  rescribendo.  tum  tanto 
intervallo  bis  permetiundo  absumeretur,  si  memineris,  in  ipsis  epi- 
stulis  longioris  interdum  morae  indicia  reperiri  (cf.  Marteus.  p.  59) 
denique  loca  ab  utroque  haud  semel  mutata  adieceris:  vix  poteris 
negare,  epistularum  commercium,  quale  quidem  Martensius  cogitavit, 
neque  duobus  neque  tot,  quot  ille  statuit.  annis  confici  potuisse. 

efficere  vohmien,  cuius  commimis  quasi  compages  sint  illae 
ad  finem  uniuscuiusque  additae  mercedulae  (6,  7)  vel  munus- 
cula  (10,  5).  Unde  Ionasius  hoc  quoque  probabiliter  con- 
clusit,  Senecam  undetriginta  illas  una  edidisse.  —  Octavam 
Lehmannus  iure  suo  statuerat  scriptam  esse,  postquam  (a.  62)  ne 
gotiorum  certe  magnam  partem.  Seneca  deposuisset.  Quapropter 
cum  ep.  18.  December  mensis  significetur,  quid  veri  simi- 
lius  quam  hunc  esse  anni  62  ?  Ep.  23  veris  praeposterum 
frigus  commemoratur,  eadem  fere  veris  iniquitas  ep.  67  init. 
Quorum  alterum  anni  63,  alterum  ver  esse  anni  64,  —  quam- 
quam  commoda  sua  fortasse  non  omnia  perspexit,  —  rectis- 
sime  Lehmannus  statuit.  Alioquin  enim,  quum  de  hac  certe 
parte  epistularum  servati  ordinis  testimonium  haud  dubium 
habeamus,  quod  neque  a  fronte  totius  operis  undetriginta 
priores  amovere  umquam  licebit  neque  ex  hoc  quasi  corpore 
membrum  ullum  abripere:  alioquin,  inquam,  si  Ionasium  se- 
cuti  ad  eundem  annum  velimus  duplicem  illam  veris  com- 
memorationem  referre,  verendum  sit,  ne  nimiam  multitudinem 
unius  mensis  vel  adeo  paucissimorum  mensium  spatio  tribue- 
rimus.  Sunt  praeterea  in  ipsis  indicia  haud  occulta,  quae 
isto  anno  (63)  minus  frequentatum  esse  id  commercium 
doceant. 

Quorum  primum  est  illud,  quo  Ionasium  vidimus  falso 
modo  uti,  quod  ep.  38,  1  Lucilium  cognoscimus  de  rariori- 
bus  magistri  epistulis  questum  esse.  Deinde  in  illam  aeta- 
tem  cadit  prius  id,  quod  ep.  28  commemoratur,  iter  Lucilii ; 
alterum  ep.  48  nobis  notum  est:  utrumque,  admodum  lon- 
gum  fuisse  dicitur.  Tum  ep.  50  una  memoratur  quae  post 
multos  menses  Senecae  reddita  sit  Lucilii  epistula.  Denique 
ipsius  Senecae  iter  Campanum,  unde  ab  ep.  49  eas  quae  sunt 
usque  ad  sexagesimam  sextam  ac  plures  etiam  conscripsit, 
eadem  tempestate  factum  est.  Quibus  indiciis  omnibus  accu- 
rate  perpensis  quis  dubitabit  concedere,  uno  Senecae,  duobus 
Lucilii  itineribus  interiectis  non  potuisse  tot  epistulas  intra 
tam  paucos  menses  quam  Ionasius  voluisse  videtur,  confici; 
quibus  J)  iure  nostro  integrum  anni  spatium  tribuemus.  Ipse 

1)  Peiperus  vero  (p.  16)  totum  epistularum  CXXIV  volnmen 
intra  quattuordecim  menses   compositum  esse  statuit! 

autem  Lehmannus  contra  semet  fecit,  quod  epp.  49  et  70,  qui- 
bus  Pompeiorum  urbs  memoratur,  coniecit  ante  Non.  Febr. 
anni  63  esse  conscriptas.  Neque  enim  ullam  eis  lieri  men- 
tionem  magnae  cladis,  qua  illo  die  vastatum  id  oppidum  esse 
e  Sen.  N.  Qu.  1.  VI  scimus;  quae  clades  si  iam  facta  fuisset, 
non  potuisse  eam  silentio  praeteriri.  At  e  silentio  scripto- 
rum  talia  colligere  cum  alias  periculosae  aleae  esse  existimo, 
tum  hoc  loco  erroris  dolosissimum  irritamentum.  Nimirum 
in  ea  quae  N.  Qu.  libn  sexti  initium  occupat  epistula  satis 
multa,  ni  fallor,  de  illo  terrae  motu  verba  fecerat. 

Itaque  ep.  67  statuemus  vere  anni  64,  fortasse  aprili 
mense  exeunte  vel  maio  ineunte,  scriptam  esse. 

In  epistulis  eis,  quae  sunt  inter  duodequinquagesimam 
et  cluodenonagesimam,  passim  reperiuntur  quae  iter  Senecae 
Campanum  prodant  vestigia.  Atqui  per  tres  quattuorve 
menses  si  putaverimus  istud  iter  continuatum  esse,  non  vi- 
demus  parum  temporis  computavisse.  Unde  sequitur,  alte- 
rum  tantum  numerum  (49—124)  temporis  cuidam  spatio, 
cuius  initium  latet  quidem,  certe  tamen  incipit  ante  eius 
anni  vernum  tempus  (ep.  67),  finis  autem  definitur  ep.  122 
(ciam  detrimentum  dies  sensitf)  aequo  iure  tribui.  Scilicet 
istud  epistularum  genus,  ad  commentationum  moralium  for- 
mam  ambitumque  extensarum,  quod  fere  partem  dimidiam 
totius  operis  occupat,  quid  est  quin  brevissimis  intervallis 
similiter  ac  librum  continuum  scriptum  esse  credamus.  Ne- 
que  enim  interveniunt  indicia  exteriora,  velut  longiorum  *) 
itinerum  commemorationes,  quae,  ut  in  illa  parte,  maius  spa- 
tium  statuere  nos  cogant.   Immo  quae  sunt  tempestatum  in- 


1)  Brevia  parvaque  Senecae  itinera  significantur  interdum; 
Lucilii  circuitus  totius  Siciliae  (ep.  79),  quem  ut  epistulis  sibi  de- 
scribat  Seneca  rogat",  idem  est  atque  longum  illud  iter  ep.  48,  quod 
is  anno  64  ineunte  videtur  suscepisse.  Ista  fere  regione  (circiter 
ep.  40)  confinium  anni  63  et  64  statuerimus.  Ultra  eum  terminum 
rarum  est,  citra  frequens  commercium.  Cui  frequentiae  cave  ne 
ep.  106  §.1  officere  credas ;  quo  loco  id  unum  comperimus  Lucilium 
queri,  quod  ad  certas  quaestiones  (§.  2)  tardius  Seneca  responderit. 
Ep.  118  init.  id  ipsum  opprobrium,  quod  parum  frequenter  scripsc- 
rit,  diserte  Seneca  reiicit  ac  refutat. 

dicia  aestatem  omnia  indicant.  Ep.  83,  5  in  frigidam 
aquam,  sole  tamen  illam  temperatam,  ait  se  descendisse; 
ep.  84  de  itineribus  valetudini  suae  salutaribus  scribit ;  ep.  86, 
16  (cf.  §.  1)  mensem  ipse  declarat,  Iunium  iam  proclivum  in 
lulium ;  ep.  87  rursum  iter  quoddam  significat  cum  Maximo 
susceptum:  culcitae  in  terra  iacent,  Seneca  insedit ;  §.  4  ae- 
statem  [diserte  ipse  dicit ;  ep.  104 :  in  Nomentanum  suum 
confugit :  iocose  non  urbem  tantum  sed  etiam  febrem  subre- 
pentem  se  fugisse  scribit.  Quod  ea  tempestate  factum  con- 
iicias,  cum  illa  quae  nunc  quoque  per  menses  Augustum  et 
Octobrem  Romagnae  insidet  caria  cattiva',  urbi  impendebat. 
(Cf.  Hor.  Od.  III,  29,  9—12.  17—20.)  Ep.  110  in  eodem 
praedio  eum  morari  cognoscimus ;  ep.  122  habentur  illa  cde- 
trimentum  iam  dies  sensit.0  Ep.  123  in  Albanum  suum  se 
pervenisse  scribit;  quod  non  hieme  peti  solere  suspicamur. 
Haec  indicia  qui  nobiscum  percensuerit,  quae  non  sunt  ex 
certa  quadam  parte  desumpta  sed  ubique  obvia  (49 — 66  cet. 
iter  Campanum ;  67  ver  inclinatum  in  aestatem ;  83,  84,  86, 
87,  104,  110,  122,  123)  eum  non  praeteribit,  iure  nostro  nos 
eas  omnes  per  eiusdem  *)  anni  64  ver  et  aestatem  ad  autum- 
num  usque  scriptas  esse  contendere. 

Sed  hinc  si  longius  progrediamur  veremur  ne  quis,  me- 
rito  nos  interpellans,  iustae  rationi  magis  idoneum  futurum 
fuisse  dicat,  ut  priusquam  istis  mensium  commemorationibus 
ad  tempora  definienda  uteremur  antea  exponeremas,  quo 
temporum  ordine2)  singulae  deinceps  epistulae  scriptae  es- 
sent.  Ac  profecto  ita  faciendum  necessario  fuisset,  nisi  haec 
quoque  de  ordine  quaestio  aliqua  parte  ex  illa  penderet.  Ac- 
cedit  quod  magnas  epistolarum  traiectiones  et  ordinis  tur- 
bationes  utique  non  factas  apertum  est.  Servati  quidem  or- 
dinis  unum  documentum  iam  supra  commemoravimus,  quod 
epp.  XXIX  priorum  illud  quasi  corpus  cum  propter  tempo- 
rum  indicia,  quae  recentem  etiamtunc  a  secessu  Senecam  esse 


1)  Neque  impedimento  est  ep.  118  initium;  quem  locum  ac- 
curate  intuitis  ultro  occurrit,  non  Senecae  sed  Lucilii  significari  ra- 
riorem  scriptionem. 

2)  Quae  a  prioribus  parum  diligenter  tractata  est  quaestio. 

significant,  tum  propter  ipsius  nataram  nec  lacerare  quisquam 
audebit  nec  a  fronte  totius  operis  depellere.  In  ipso  autem 
isto  corpore  servati  ordinis  haec  Ionasius  p.  63  testimonia 
collegit,  quibus  confirmatur,  decimam  post  nonam  (coll.  10. 1 
=  9, 18)  vicesimam  post  duodevicesimam  (coll.  20,  3  =  18,  5) 
vicesimam  sextam  post  duodecimam  (coll.  26,  1  =  12) 
scriptam  esse.  Alterum  autem  est  quod  primo  obtutu  cuili- 
libet  apparet,  esse  in  omni  illo  Moralium  opere  eum  quasi 
progressum,  ut  in  priore  parte  dimidia  propria  epistularum 
natura  magis  quam  in  altera  servata  atque  expressa  habea- 
tur;  in  posteriore  multas  ad  commentationum  formam  ambi- 
tumque  extendi,  quarum  nonnullae  (94  et  95)  dialogorum 
quorundam  (I.  II.  IX)  magnitudinem  fere  assequantur  atque 
exaequent.  Illam  autem  partem  merito  priorem  locum  tenere 
constat,  quoniam  quidem  consentaneum  est  primo  id  fuisse 
auctori  consilium,  ut  iustas  scriberet  epistulas.  Cf.  30,  18. 
45,  13  extr.  58,  37. 

Haec,  quae  de  servato  ordine  dixi,  ad  summam  quae- 
stionis  pertinere  volo:  statim  enimvero  demonstrandum  erit, 
singulis  aliquot  locis  etsi  non  graviter  violati  tamen  mutati 
ordinis  indicia  reperiri.  In  codicibus  quidem  eis,  qui  Fickerto 
Haasioque  noti  fuerunt,  frustra  *)  quaesieris.  Quae  vero 
aliunde,  e  diverso  codice,  videbatur  huic  quaestioni  lux  af- 
fundi:  ubi  propius  fax  admota  est  fumum  pro  fulgore  dedit 
extincta.  Etenim  Buecheleri  singuiari  benignitate  mihi  licuit 
codicem  Leidensem  (191  B)  a  praefectis  eius  bibliothecae  li- 
beralissime  huc  missum  inspicere,  qui  praeter  ecclesiastica 
quaedam  continet  e  variis  scriptoribus  latinis,  Plinio  iuniore, 
Sallustio,  maxime  autem  e  Senecae  libris  et  philosophicis  et 
poeticis  excerpta.  Quorum  quae  ex  epistulis  moralibus  de- 
sumpta  sunt  in  duas  partes  dividuntur,  quarum  in  altera 
exstant  excerpta  ex  epp.  1—88;  in  altera  ex  epp.  1—47.  Facile 
autem'  apparet,  eum,  qui  haec  undique  decerpsit  folia,  non 
uno  tenore  a  prima  usque  ad  ultimam  silvae  partem  proces- 


1)  De  uno  illo,  quod  Haasio  (cf.  praef.  vol.  III.  p.  6)  videbatur 
esse  indicium,  infra  dicetur. 

sisse,  sed  saepius  similitudinibns  allectum  huc  illuc  exspatia- 
tum  esse  nec  nisi  interdum  recta  via  perrexisse ;  unde  factum 
est,  ut  baud  semel  ad  eandem,  quam  iam  antea  attigisset, 
reverteretur  l). 


1)  Quo  ordiue  singula  procedant,  hac  in  tabula  conspicitur,  quae 
aliis  fortasse  me  felieioribus  occasionem  utilia  inveniendi  praebebit : 


1,  3.  1. 

31,  4. 

40,  14. 

61,  2. 

15,  6. 

41,  8.  9. 

22,  17. 

18,  3—8.  10. 

12— 

14. 

42,  3.  4.  10.  9. 

3,  3. 

23,  2. 

43,  5. 

15,  2—5. 

24,  1. 

44,  5. 

4,  6-8. 

25,  4. 

45,  1.  5—9. 

5,  3.  5. 

26,  9,  10. 

47,  6.2.3.11,15-17.21, 

14,  9. 

27,  9. 

49,  3-6.  9.  12. 

2,  6. 

28,  10. 

50,  3.  4. 

6,  5. 

31,  5.-6: 

51,  4.  5.  8.  9.  10.  13 

7,  7.  9. 

36,  4. 

53,  8.  9. 

9,  9.  13.   15.  17. 

62,  3. 

55,  1. 

2,  4.  1. 

68,  1. 

61,  3. 

3,  4. 

69,  1-3. 

59,  6.  16.  17. 

(benef.  VII,  3,  2.  3.) 

73,  2.  3.  7. 

14- 

16. 

60,  2—4. 

17,  3,  4.  5.  3.  7.  3. 

77,  3.  6. 

74,  13.    14. 

4,  10.  11. 

81,  28. 

75,  4.  10.  18. 

5,  5.  6. 

83.  2.  5.  6. 

76,  1.  3.  18. 

6,  4. 

84,  1.  2.   3. 

10. 

11. 

78,  5.  12.  29. 

7,  1.  2.  7. 

72,  3. 

81,  5. 

8,  1—5.  9.  10. 

64,  4.  6. 

88,  1—4.  19.  29.  30. 

9,  22. 

83,  18. 

85,  1.  2. 

10,  1. 

70,  4. 

82,  19. 

11,  1. 

71,  2.4.6/ 

r.23. 

,37. 

88,  39.  41. 

13,   16. 

36,  10. 

11,  1. 

17,  5. 

24,  1.  5.  15 

i.  22 

12,  4.  8—10. 

58,  22. 

22,  25.' 

14,  7.  8. 

65,  16.  21.  22. 

25,  2.  5. 

31,  7. 

66,   2,  12.  16. 

27,  2.  3.  8. 

37,  4. 

22,  6.  9.  11.  15.  17. 

28,  9. 

38.  1. 

23,  2.  6. 

30,  10.  12. 

44,  5. 

14,  1.  2. 

37,  4. 

49,  2.  12. 

29,  10.  11. 

39.  2—6. 

52,  11.   12. 

Mittamus  igitur  codiees,  hac  in  re  nihil  nos  adiuvantes ; 
circumspiciamus  quae  viri  docti  iudicarint.  Lehmanni  unam 
dubitationem  de  ep.  49  et  71  iam  supra  examinavimus,  alte- 
ram  de  ep.  14  Ionasius  p.  65  repellit;  refellit  Martensius 
p.  54.  Eam,  de  qua  Martensius  dubitat,  ipse  ait  nemini 
adhuc  difficultates  movisse;  nos  vero  post  illum  speramus 
nemini  moturam;  sat  enim  fuit  unum  labi.  Comparat  is  qui- 
dem  ep.  octavam  et  quinquagesimam:  illius  senem  esse  aucto- 
rem,  qui  ab  hominibus  et  a  negotiis  secesserit;  hac  eum  se 
prodere  adulescentem,  qui  summa  ope  nitatur,  ut  vitia  adu- 
lescentiae  effugiat.  Sic  enim  legi  §.  3:  cnon  est  meum  vitium, 
quod  iracundus  sum,  quod  nondum  constitui  certum  genus 
vitae:  adulescentia  haec  facit\  At  enim  fugit  istum  virum 
philologum,  §.  3  certos  quosdam  hominum  quasi  ordines  me- 
morari  isto  modo  se  excusantium.  Neque  illud  cnos  dici- 
mus:  non  ego  cet/,  item  illud  in  §.7  cnon  est  quominus  de 
nobis  bene  speres3  ambiguum  esse  debebat  post  illa  §.  3 
initio  verba  choc  omnibus  nobis  accidere  liqueat  tibi1;  unde 
manifestum  est,  omne  genus  humanum,  omnes,  quibus  com- 
mune  est  errare,  eo  comprehendi.    Alterum  eius    argumen- 


B. 

20,  1.  2. 

13,  5. 

35,  1.  3. 

10,  5. 

19,   1.  2. 

36,  1. 

11,  1—3.  5.  7—10. 

28. 

8,  6. 

13,  4.  8-10. 

19,  10. 

36,  2. 

2,  1—4.  6. 

22,  3,  4.  7. 

37,  4. 

1,5. 

24.  12.  19.  20. 

36,  2.  4.  5. 

17,  7.  9.  11.  12. 

22,  12— 1G. 

28,  10. 

18,  3.    12. 

23,  8-11. 

36,  8.  9.  11. 

20,  10.  13. 

13,  5. 

37,  3. 

3,  3.  2—6. 

29.  3,  8. 

38,  4. 

4,  5.  6. 

25,  4.  7. 

40,  5.  9. 

5.  3-5. 

26,  6. 

41,  1.  6. 

6,  4.  3. 

29,  11. 

42,  1.  2.  7.  10. 

5,  9.  8. 

30,  2.  3.  8.  10.  12. 

43,  2—4. 

9. 

31,  2—5.  8.  10. 

44,  2-6. 

14,7. 

32,  1.  2. 

46,  10—12. 

15,  5.  10. 

32,  2.  7.  11. 

47, 

13,  16. 

34,  3.  4. 

1,  1.  2. 

12,  10. 

37 

tum,  longe  illud  ut  fatetur  ipse  petitum,  cum  per  se  canileJ 
sit  et  caducum,  tum  adminiculo  suo  privatum  dudum  cecidit.  — 

Epistula  75  in  uno  codice  Ottoboniano  omissa,  in  Colo- 
niensi  male  collocata  est  post  ep.  58.  Quorum  librorum  aucto- 
ritatem,  alias  illam  nullius  pretii,  sperni  tamen  Haasius  vetat 
vol.  III  praef.  p.  VI.  Mihi  vero  certum  est,  sicuti  Haasium 
et  Ionasium  (p.  64)  et  Martensium  ita  eos  homines  doctos, 
qui  duos  illos  codices  exaraverunt,  non  vetustiore  aliquo  fonte 
nisos  sed  Senecae  verbis  76,  7  (quo  loco  ep.  74  cpriorem' 
appellat)  deceptos  eam  epistulam,  quae  media  est  inter  74 
et  76,  loco  movendam  coniecisse ;  quae  tamen  coniectura  mihi 
refellenda  erit.  Longius  rem  eandem  demonstrare  ac  novis 
advectis  argumentis  maiorem  facere  traiectionem  Martensius 
(p.  57 — 59)  suscepit. 

Miratum  se  ait,  cum  epp.  74  et  76  legerit,  Senecam  no- 
tionem  boni  et  honesti  non  definivisse;  pergitque  initium 
ep.  74  prodere  sibi  visum,  alio  iam  loco  eam  quaestionem 
boni  honestique  antea  tractatam  fuisse.  Quem  locum  sese 
detexisse.  Ep.  118  (coll.  120)  boni  honestique  haberi  finitio- 
nem.  Hunc  igitur  fere  fuisse  ordinem,  ut  se  exceperint  epp. 
73.  75.  118.  (119?)  120.  77—117.  74.  76.  121—124. 

At  ista  viri  docti  non  sufficiunt,  ut  omnis  ordinis  fun- 
damenta  everti  patiamur.  Ep.  74  init.  quod  Lucili  epistula 
memoriam  suam  evocatam  Seneca  scribit,  vix  id  quisquam 
ad  quaestiones  philosophicas  cum  Martensio  retulerit ;  in  qui- 
bus  tum  maxime  omnis  eius  mens  versaretur.  Sed  ad  exte- 
riores  res  a  Lucilio  commemoratas  aptius  id  pertinere  di- 
cemus. 

Definitionem  autem  illam  neutiquam  me  fateor  deside- 
rare.  Nimirum  omnis  ep.  74,  dein  omnis  76  sola  in  defini- 
tione  boni,  vel  si  hoc  addere  mavis,  etiam  in  honesti  notione 
constituenda  versatur.  Quae  vero  ep.  118  de  bono  honestoque 
dicuntur,  eis,  si  quid  video,  respicit  ad  illas,  mea  quidem 
sententia  olim  missas,  epistulas  74  et  76.  Id  enim,  quod  in 
his  disquisitione  et  difficili  et  duplici  effecerat,  in  illa  (118) 
quasi  concessum  ac  consentaneum  proponit;  cnec  potest  bo- 
num  esse,  inquit  (§  10),  nisi  cui  aliquid  honesti  inest  et  ho- 
nestum  utique  bonum  estJ,  ac  dein  §.11:    lbonum  societate 

honesti  fit,  bonum  ex  honesto  fluit\  —  Praeterea  autem, 
cum  epp.  118  et  120  e  sua  compage,  quae  per  tot  saecula 
eas  tenuerat,  Martensius  divelleret,  minime  curavit,  esse  quen- 
dam  inter  ep.  117  et  118  conexum  interiorem,  manifestum 
illum  coll.  117,  33  cum  118  §.3  et  4.  Item  epp.  74  et  76 
sententiarum  conexu  ad  sedem  suam  alligantur.  Cf.  71,  5  et 
74  init.  Accedunt  graviora.  Epp.  74  et  76  in  earum  cone- 
xum  referendae  sunt,  quas  ex  itinere  per  Campaniam  facto 
Seneca  scripsit  (v.  76  init.).  Eius  autem  itineris  ultima  ve- 
stigia  reperiuntur  ep.  86;  post  in  urbem  Seneca  revertitur; 
denique  relicta  urbe  in  Nomentanum  suum  se  recipit  (ep. 
104):  nullum  est  iterati  per  Campaniam  itineris  indicium, 
neque  iteratum  id  eadem  aestate  esse  utique  probabile.  Ita- 
que  ep.  74  et  76  numquam  patiemur  in  regiones  tam  remo- 
tas  relegari.  Immo  etiam  septuagesimam  quintam  merito 
eam  sedem  tenere  nos  quidem  existimamus. 

Ep.  74  quod  sibi  demonstrandum  Seneca  proposuerat, 
unum  bonum  esse  quod  honestum;  id  ne  nos  quidem  eum 
iudicamus  perfecisse.  Commendavit  eam  d-eaiv  non  demon- 
stravit  accurate.  Idem  Lucilium  vituperare ')  audimus  (75, 1), 
quod  minus  accuratas  epistulas  Seneca  misisset;  demon- 
strationem  certam  ac  collectionibus  certis  probe  confirmatam 
desiderat.  Quod  opprobrium  ep.  75  Seneca  apte  refutat: 
noluisse  sese  arida  ac  ieiuna  de  re  tam  magna  scribere  cet. 
Ab  hac  defensione  ad  alias  res  inter  scribendum  oblatas 
digreditur;  unde  plenam  atque  integram  epistulae  75  confi- 
ciendae  materiam  sumit;  alterum  differt,  nec  rem  a  Lucilio 
desideratam  statim  accuratius  persequitur.  Insequenti  demum 
epistula  ad  proprium  id  consilium  revertitur;  sic  enim  scribit 
§.  7  cquare  unum  sit  bonum  quod  honestum  dicam,  quoniam 
parum  me  exsecutum  priori  epistula  iudicas\  Itaque  una 
missione  has  duas,  75  et  76,  in  Lucili  manus  traditas  cre- 
dimus.    Neque  illud  cpriori  epistula'  puto  cuiquam  iam  scru- 


1)  Fickertus  edit.  I  praef.  VII  de  dictionis  elegantia  neglecta 
Lucilium  questum  esse  existimat;  quale  opprobrium  illi  ingenio 
amoeno  et  temporis  sui  auribus  accommodato  (Tac.  XTIl,  3)  a  disci- 
pulo  fieri  parum  credibile  est. 

pulos  iniecturum;  facillime  enim  cogitando  suppletur  cpriori 
quam  ea  de  re  scripsi  epistula';  neque  defendendi  causa  eo 
recurramus  oportet,  ut  e  Lucili,  non  auctoris  ipsius  verbis 
id  relatum  ac  dein  etiam  §.  26  in  verba  receptum  esse  mo- 
neamus. 

Peractis  eis  quae  peragenda  erant,  ut  ab  iniustis  viro- 
rum  doctorum  tentationibus  epistularum  ordo  defenderetur, 
ea  iam  quae  ipse  de  hac  re  observavi  placet  proferre.  Ep.  49 
initio  Seneca  scribit,  loca  familiaria  repositum  in  animo 
nostro  desiderium  interdum  evocare.  Campania,  inquit,  et 
maxime  Neapolis  ac  Pompeiorum  tuorum  conspectus l)  incre- 
dibile  est  quam  recens  desiderium  tui  fecerint.  Pompeiorum 
iterum  fit  mentio  ep.  70,  quae  sic  incipit:  cPost  longum 
intervallum  Pompeios  tuos  vidi.  In  conspectum  adulescentiae 
meae  reductus  sum\  Atqui  utraque  ad  idem  Senecae  iter 
pertinet.  Est  enim  utraque  in  longa  illa  serie  epistularum, 
quibus  iter  illud,  quod  per  oram  pulcherrimi  terrarum  sinus 
a.  64  fecit,  perpetua  mentione  persequitur.  At  vero  longum 
illud  intervallum  num  putabimus  paucorum  adeo  mensium 
fuisse?  Neque  enim  nisi  unum  duosve  menses  sanus  quisque 
coniecerit  inter  ep.  49  et  70,  ex  eodem  itinere  scriptas,  inter- 
esse.  Immo  post  intervallum  admodum  longum  se  Pompeios 
tunc  priino  vidisse  eis  testificatur,  quae  de  adulescentiae  suae 
recordationibus  et  cogitationibus  subiecit.  Ac  ne  quis  eas 
difficultates  facile  concinnari  ac  componi  posse  opinetur :  omnis 
sententiarum  necessitudo,  praesertim  cum  in  fronte  exstent 
illa  cpost  longum  intervallum  P.  t.  v.\  prohibet,  ne  longius 
spatium  inter   ipsum  conspectum  Pompeiorum  et  epistulam 


1)  Haec  in  libris  et  manuscriptis  et  editis  sic  feruntur:  Nea- 
polis  ad  Pomp.  tuorum  conspectum.  Quibus  verbis  mire  confor- 
matis  priscum  videtur  vitium  subesse.  Quasi  vero  non  Parthenope 
ipsa  sed  ea  tantum  res,  quod  carum  illud  Lucilio  oppidum  Pompe- 
iorum  inde  prospexerit,  desiderium  Senecae  moveat.  Quod  vel  loco- 
rum  naturae  adversum  est.  —  Utrumque  oppidum,  et  Neapolin  et 
Pompeios,  scimus  Luciiio  carum  fuisse:  utrique  (53,1.  70,1)  pro- 
nomen  »tuum«  additur.  Itaque  isto  modo  puto  verba  simplicissime 
et  aptissime  emendari:  praepositio  »ad<r,  pro  conj.  copul.  »ac« 
falso  intrusa,  casum  accusativum  naturali  sua  vi  traxit. 

ea  de  re  scriptam  intercessisse  cogitemus.  T;ilia  nimirum 
non  scribuntur  utique  nisi  dum  primus  calor  in  animo  re- 
sidet.  His  omnibus  efficitur  cogiturque,  ep.  septuagesimam 
ante  undequinquagesimam  esse  scriptam.  —  Longius  autem 
est  progrediendum.  Scilicet  qui  est  inter  ep.  69  et  70  sen- 
tentiarum  nexus  ac  progressus,  qui  quidem  non  latebit  accu- 
rate  si  comparaveris  ultimam  prioris  paragraphum  cum  tota 
ep.  70:  tum  qui  est  inter  68  et  69  ep.,  manifestus  ille  qui- 
dem  comparatis  69.  §§.  2  et  3  cum  ep.  68,  vetat  de  una 
seorsum  a  reliquis  iudicium  fieri.  Nec  vero  necessitas  sola, 
hinc  quae  oritur,  sed  summa  aliunde  nata  opportunitas  vel 
maxime  nobis  commendat  ac  persuadet,  ut  tres  illas  (68. 69. 70) 
in  priorem  sedem,  quae  erit  inter  ep.  48  et  49,  referendas 
esse  statuamus.  Primum  enim  epp.  48  et  68  conexum  dete- 
gere  nobis  contigit.  Ep.  48,  1  Lucilium  cognoscimus  consi- 
silium  quoddam  cum  Seneca  communicasse.  Kem  haud 
exiguam  esse,  de  qua  consuluerat,  inde  apparet,  quod  et 
ipsi  magna  fuit  haesitatio  num  consuleret,  et  est  Senecae, 
antequam  respondeat.  De  exteriore  quadam  re,  non  philo- 
sophica  quaestione  agi,  maxime  illis  cutique  cum  aliud  tibi 
expediat  aliud  mihi'  perspicitur.  Seneca  responsum  differt, 
convertit  se  ad  philosophorum  captiosas  disputationes  irri- 
dendas.  Eesponsum  illud  eo,  qui  nunc  est,  epistularum  or- 
dine  nunquam  reperitur.  Quod  etsi  per  se,  si  res  exterior 
ageretur,  non  est  mirum,  suadeo  tamen,  ut  isti  ep.  48  initio 
conferamus  ea  quae  sunt  in  ep.  68:  cconsilio  tuo  accedo, 
absconde  te  in  otio3.  Otium  illud  Lucili,  seu  potius  nego- 
tiorum  deminutio,  si  qua  alia  res,  ea  fuit,  de  qua  aliud  Lu- 
cilio  aliud  Senecae  expediret;  illi  nimirum  propter  rem  fami- 
liarem  ut  in  aliqua  parte  officii  remaneret,  huic  ut  relicta 
Sicilia  statim  Urbem  repeteret.  Cf.  ep.  45,  2  cnisi  mature 
te  finem  officii  sperarem  impetraturum3. 

Ep.  69  locorum  mutationem  Lucilio  suo  philosophus 
noster  dissuadet.  Quod  praeceptum  vix  eum  crediderim  datu- 
rum  fuisse,  nisi  aut  tum  ipsum  in  itinere  Lucilius  esset  aut 
modo  redux  factus.  Nec  vero  ulla  est  in  viginti  eis,  quae 
proximae  sunt,  itineris  Luciliani  mentio;  quod  contra  illum 
locum,  in  quem  hanc  cum  reliquis  retulerimus,  accurate  in- 

tiiitis  ep.  48  longum  iter  ab  illo  factum  occurrit.  —  Cf.  etiam 
sententiarum  similitudinem  quae  est  inter  ep.  70  §§.  1.  2  et 
49,  2,  3.  4.  5.  Unde  milii  persuasum  est,  tres  illas  epistulas 
(68 — 70)  deinceps  scriptas  esse  inter  ep.  48  et  49. 

Unum  restat  ut  quaeratur  quomodo  ista  ordinis  mutatio 
facta  esse  videatur.  Ego  quidem  persuadere  mihi  non  possum, 
Fortem,  cuius  sane  magna  vis  fuit  ad  evertenda  ac  revol- 
venda  antiquitatis  monumenta,  lianc  effecisse  traiectionem ; 
id  quod  reliqui,  cum  de  ordine  turbato  coniicerent,  videntur 
tacite  statuisse.  Videlicet  aliae  sunt  in  Annaeanis  epistulis 
traditionis  condiciones,  atque  in  illa  quaestione,  quam  de 
epistularum  ad  Atticum  libri  quarti  fine  Theodorus  Mommsen 
ingeniose  ac  feliciter  instituit.  Neque  enim  de  foliis  falso 
ordine  positis  atque  inter  se  confusis  cogitare  licet:  nimium 
profecto  Forti  tribuamus,  si  salvis  epistulis  neque  ulla  sen- 
tentiarum  interruptione  id  factum  putaverimus.  Itaque  con- 
silio  eius  qui  Epistulas  edidit  factum  esse  credo,  ut  aliter 
ordinatas  ederet  quam  scriptae  essent.  Est  quidem  in  ep.  48 
et  49  communis  quaedam  res,  ad  quam  quasi  diversis  ex 
partibus  auctor  accedit.  Breviter  aperiam  quid  sentiam;  puto 
enim  eum  qui  hoc  epistularum  corpus  edidit,  ut  duabus  illis 
in  eadem  re  occupatis  finitimas  sedes  daret,  eas  quae  mediae 
erant  tres  in  alienum  locum  (68.  69.  70)  relegasse.  Idem 
autem  eius  consilium,  ut  propter  sententiarum  similitudines 
ordinem  immutaret,  aliis  quibusdam  locis  agnovimus.  Etenim 
cum  epp.49 — 124  per  eiusdem  anni  ver  et  aestatem  ad  autum- 
num  usque  scriptas  esse  statuerimus,  unde  satis  assiduum 
fuisse  epistularum  scriptorem  appareat,  haucl  quaquam  cre- 
dibile  est,  mensium  aut  dimidiorum  mensium  intervalla  sin- 
gulis  intermissa  esse.  Itaque  quod  haud  semel  duas  continuo 
ordine  positas  reperimus,  quarum  in  secunda  quaque  respon- 
deatur  ad  Lucili  epistulam,  qua  is  de  quaestione  prius  acta 
aliquid  monuerat;  vix  credendus  erit  Seneca  desedisse  interim 
et,  priusquam  alios  scriberet  codicillos,  id  responsum  exspec- 
tasse.  Immo  illas,  quae  secundum  locum  obtinent,  epistulas 
aliquanto  posterius  scriptas  cogitamus,  quam  earum  sedes 
indicare  videatur;  simt  tamen,  cum  collectae  omnes  ederen- 
tur,   prioribus  illis,    in  quibus  eadem  quaestio  ageretur,   ad- 

iunctae  atque  admotae.  Cuius  generis  gemina  paria,  quae 
divortium  non  passa  sunt,  accipe  ep.  66  et  67,  94  et  95; 
quibus  haud  scio  an  addendae  sint  ep.  74  et  75,  76. 

Haec  fere  videntur  certa  esse  mutati  ordinis  exempla. 
Praeterea  autem  saepius  occurrunt  epistulae  duae  tresve  con- 
tinuae,  quarum  perquam  similia  sint  argumenta:  ut  merito 
dubites,  utrum  propter  eam  similitudinem  sint  ita  collocatae 
an  vere  eodem  tempore  scriptae.  Velut  in  epp.  88—90  tri- 
bus  omnibus  agitur  de  rebus  quae  ad  notionem  philosophiae 
finiendam  dividendam  circumscribendam  pertinent.  Cf.  ep. 
114  et  115  §.  1.  2.  Per  epp.  82,  83,  85,  87  series  quaedam 
epistularum  continuatur,  quibus  philosophorum  vanas  fcol- 
lectiones5  impugnat;  quae  iuste  videntur  ordinatae  esse;  cf. 
83,  8.  87,  11.  Ep.  96 — 103  sunt  Lucili  epistulis  evocata  fxe- 
XeTrjfnccTa.  Ab  ep.  106  rursum  series  quaedam  incipit,  quae 
rescripta  ad  quaestiones  a  Lucilio  positas,  maxime  de  Stoi- 
corum  quibusdam  decretis,  continet.  Eedintegratur  eadem 
inde  ab  ep.  116. 

De  editione  operis  cum  varie  dubitatum  sit,  ipsi  nondum 
definite  distincteque  significavimus,  quale  nostrum  esset  iudi- 
cium.  At  enim  ea  ipsa  res,  quod  et  servati  et  mutati  ordi- 
nis  certum  consilium  deteximus,  suadere  videtur,  ut  eundem, 
qui  scripserat,  cui  soli  talis  cura  videtur  sane  tribui  posse, 
edidisse  statuamus.  Quae  Haasius  olim  ingeniose  et  acute 
exposuerat,  ut  post  mortem  auctoris  epistulas  editas  esse  de- 
monstraret,  ea  a  Iulio  Bartsch  (in  progr.  Anclam.  1870), 
tum  a  Ionasio  (p.  66)  idoneis  argumentis  sunt  refutata. 
Quibus  ut  de  summa  rei  plane  assentior,  ita  singulos 
quosdam  locos  aliter  atque  Bartschius  fecit  constituerim 
(veluti  ep.  13.  §.4  extr.,  quod  enuntiatum  videtur  in  §.8 
initio  collocandum  esse;  diversa  statuit  B.  p.  9 — 11).  —  Mor- 
tuus  est  Seneca  mense  aprili  a.  65.  Itaque  si  recte  exposui- 
mus,  autumno  anni  64  eas,  quas  nos  habemus,  epistulas  con- 
fectas  omnes  fuisse,  edendi  tempus  eum  minime  defecit. 
Ceterum  continuatum  esse  id  opus  ex  eis  scimus,  quae  pu- 
sillus  ille  antiquarius  et  ingenii  Annaeani  obtrectator  A.  Gel- 
lius  e  1.  XXII  epistularum  moralium  maligne  exscripsit;  neque 
id  officit,    ne  id  quod  hodie  exstat  epistularum    corpus  ante 

mortem  auctoris  editum  esse  credamus,  quoniam  et  priores 
undetriginta  satis  probabile  est  in  publicum  emissas  esse, 
separatim  a  ceteris. 

Anno  p.  C.  sexagesimo  secundo  Annaeus  Seneca  cum 
Neronis  invidia  perculsus,  fractis  potentiae  suae  opibus,  otium 
secessumque  petiisset,  ad  alios  actus  animum  referendi  cepit 
consilium  (cf.  d.  Otio  cp.  2).  Itaque  quae  praecipua  ac  di- 
lectissima  sibi  semper  fuissent  studia,  eorum  fructus  et  quasi 
messem  uberrimam  duobus  operibus  condere  instituit,  Quae- 
stionibus  Naturalibus  et  Epistulis  Moralibus.  Utrumque  per 
eosdem  annos  agitavit;  priore  tamen  tempore  (a.  62  et  63) 
magis  ad  Naturalia,  posteriore  (a.  64)  ad  Moralia  potius  in- 
cubuit.  Fortasse  autem  neutrum  ad  eum,  quem  voluerat, 
finem  perduxit. 

iil 

Non  possum  harum,  quae  supersunt,  disquisitionum  ini- 
tium  facere,  quin  ei  viro  summe  reverendo,  qui  horum  stu- 
diorum  mihi  et  auctor  primus  fuit  et  adiutor  liberalissimus, 
Francisco  Buecheler,  publice  quoque  gratias  agam.  Cuius  ut 
alias  utilissima  fuere  consilia,  ita  hac  in  re  manifestum 
auxilium,  quod  mihi  ea  concessit  ac  commodavit,  quae  e 
codice  Argentoratensi,  Melissimo  illo  libri  Bambergensis  socio 
ac  teste,  de  scripturae  discrepantiis  accuratissime  habet  enotata. 
Quorum  pretium  hoc  ipso  tempore  maxime  adauctum  est; 
postquam  codex  ipse  communi  patriae  clade  interiit. 

Veniam  autem  rogare  debeo,  quod  harum  emendationum 
magnam  partem  sine  argumentorum  rationumque  amplo 
apparatu  edo.  At  enim  maior  pars  in  scriniis  abscondenda 
fuisset,  si  accurate  demonstrare  singulas  vellem  et  commen- 
dare.  Ceterum  satis  apertum  erit,  quibus  rationibus  ductus 
unumquodque  commentatus  sim. 

Ep.  22,  1  simpliciter  emendandum  est  cquaedam  non 
nisi  praesenti  monstrantur3  cf.  §  2:  tale  consilium  non  tan- 
tum  absentibus  datur. 

Ep.  26,  3.  Yerba  corruptissima  sunt,  libera  tamen 
lacunis.    Seneca  videtur  scripisse:   c  .  .  .  diligenter  excutere, 

quae  non  possim  facere,  quae  nolim  posse;  habiturus  aequi, 
si  nolim,  quidquid  non  posse  me  video.3  Non  sibi  differre 
ait,  vetitusne  pareat  necessitati,  an  ipse  volens  libensque 
alicui  rei  renuntiet  senex.  Aequi  habere  (cf.  parvi,  magni  h.) 
media  est  inter  duas  locutiones  communes  fnihil  pensi  habere' 
et  caequi  boni  facere/ 

Ep.  33,  5.  Kes  geritur  et  per  lineamenta  sua  ingenii 
opus  nectitur.  Verba  ista  res  geritur  obscura  mihi  semper 
fuerunt.  Quid  dicere  Seneca  velit,  non  latet:  opus  ingenii 
totum  quoddam  esse  et  quasi  corpus  non  dissolubile.  Exigi- 
tur  verbum  notioni  nectendi  simile.  Certum  non  reperi; 
suadeo  tamen:  crestringitur  et   .   .    .   .    nectitur.' 

Ep.  40,  4:  quae  veritati  operam  dat  oratio.  incompo- 
sita  debet  esse  et  simplex.  Minime  vero:  incompta  debet 
esse  veritatem  suasura  oratio ,  non  'male  composita3,  non 
arazrog.  Ipse  nimirum  paullo  superius  §  2  contrarium  dixit,  in 
philosopho  pronuntiationem  quoque  debere  esse  compositam. 
Incompositum  non  dicitur  nisi  de  rebus  vituperandis,  cf. 
Q.uint.  9,  4,  32.  De  oratione  incompta  vide  quae  Cic.  Or. 
§  78  sqq.  exponit,  utpote  re  laudabili,  quam  mulieri  inornatae 
venustae  comparat. 

Ep.  53,  7  extr.  gravis  sopor  .  .  .  animum  altius  mer- 
git,  utique  nullo  intellectu  sui  est.  Haec  edidit  Haasius.  — 
Codicum  vestigia  si  sequimur  singulasque  litteras  inter  sese 
recte  iungimus,  haec  efficiuntur  verba  vere  Annaeana:  sopor 
animum  altius  mergit,  quam  ut  in  ullo  intellectu  sui  sit. 
Unum  facile  mutavimus:  posuimus  sit  pro  est. 

Ep.  61,  1.  Haasius:  Desinamus  quod  voluimus  velle; 
ego  certe  id  ago  senex:  eadem  velle  quae  puer  nolm.  —  Li- 
brorum  mss.  auctoritate  constant  haec :  velle  quaepuer  volui: 
quibus  immerito  putavit  Gruterus,  dein  etiam  Fickertus  et 
Haasius,  inesse  vitium.  Est  enim  vero  in  voce  eadem,  quae, 
quia  aliud  significat  atque  editores  voluerunt,  omnes  fru- 
strata  est,  quicunque  iustum  et  hoc  scriptore  dignum  senten- 
tiarum  acumen  restituere  conati  sunt.  Ego  si  ediderim  Sene- 
cam,  scripserim:  ea  desii  velle,  quae  puer  volui.  Error  fuit 
facillimus,  quibus  temporibus  Itoza  suo  careret  puncto  sive 
lineola  distinctiva. 

Ep.  62,  2:  Keducendum  id  quod  in  cdd.  est:  ccausa  ex 
officio  nata  civi.  Bene  latiniun  est:  cogitando  suppletur 
causa  milni  nata. 

Ep.  52,  5.  Haasius  haec  edidit:  cinvemo  quicquid  fecit 
alterius  [opifex:  alterius~\  magna  pars  et  difficilis  latet/ 
Sed  priusquam  isto  modo  cultrum  adrnoveamus,  libet  commo- 
diorum  remediorum  periculum  facere.  —  In  codicibus  opti- 
mis  legitur  inveniebo.  At  inveniendi  notionem  parum  apte 
videmur  isti  quod  sequitur  latet  opponere.  Proprie  poni 
debebat  apparere;  minimum  quod  postulemus  est  videre. 
Itaque  haec  fere  puto  e  monstro  illo  nasci  verba  saniora 
cin  uno  video  quidquid  fecit  (sc.  labor)3;  alterius  magna  pars 
e.  d.  latet.    Yiam  recti  videor  aperuisse. 

Ep.  114,  1.  Quaeris  quomodo  in  quaedam  vitia  inclinatio 
ingeniorum  facta  sit,  ut  aliquando  inflata  explicatio  vigeret, 
aliquando  infracta  et  in  morem  cantici  ducta. 

Inflata  explicatio  tolerabilis  est ;  infracta  cogitari  nequit. 
Duo  membra  inter  se  opposita  haberi  consentaneum  est. 
Utraque  adjectiva  ad  communem  quandam  notionem  (orationis) 
pertinent,  cuius  diversa  exprimant  genera.  Scribendum  est 
inflata  explicataque.    Ita  demum  membrorum  fit  aequalitas. 

Nat.  Qu.  II,  4,  1:  haud  scio  an  magis  probabile  sit, 
scripsisse  Senecam  csic  mundi  pars  est  aer  quaedam  neces- 
saria/ 

N.  Qu.  II,  6,  2.  Simplex  verbum  teneri  nemo  potest 
aliter  accipere,  nisi  ut  idem  sit  atque  contineri.  Contineri 
disiecta  non  posse,  ipsi  sciebamus  neque  erat  quod  doceremur. 
Ipsa  syllogismi  necessitate  cogitur  efficiturque  emendandum 
esse  tendi.  Apte  id  quidem  verbum  proxima  excipit;  aptius 
excipitur  eis  quae  subiiciuntur. 

N.  Qu.  IV.  praef.  10.  Quid  sibi  velint  ista  cquod 
consecrari  malles  quam  conteri:  ego  me  fateor  non  intelli- 
gere.  Consecrari  Gallionis  ingenium  etsi  —  sano  quidem 
sensu  victo  —  patiaris,  tamen  cur  id  dicatur  conteri,  parum 
perspicitur.  Qua  enim  laude  dignum  ingenium  aut  contritum 
nescio  quo  modo  aut  conterendiun?  An  immortalitatis  cuius- 
dam  fratrem  vult  Seneca  esse  participem?  Immo  aliena  est 
haec  cogitatio,  praesertim  verbis  ipsis  non  indicata. 

Sed  facillime  restituemus  egregia :  cingenium  dignissimum 
quod  consectari  malles  quam  contueri.  Dixeris  haec  ipsa 
tradita  esse:  adeo  nihil  mutatum  est.  Contueri  congruum 
est  illi  csuspicere  coepistf ;  consectari  (vetus  coniectura: 
v.  cod.  P.  4.)  apud  Ciceronem  quoque  est  imitando  consequi. 
Cf.  §  13:  ad  hoc  exemplar  componere.  —  In  eis  quae  sequun- 
tur,  nummi  haud  scio  an  defendendi  sint,  coll.  ep.  17,  5: 
frugalitas  est  paupertas  voluntaria  sqq.  Nummi  quod  pro 
opibus  vel  divitiis  dicuntur,  nolis  mirari:  quidni  hunc  eius 
vocis  usum  Horatii  nobili  exemplo  (cvirtus  post  nummos5) 
consecratum  existimemus?  Haasius  quos  substituere  voluit 
novos  mores,  eos  si  nec  habuerit  Gallio  nec  damnaverit, 
parum  laudis  videtur  merere.  Ceterum  amat  quidem  Seneca 
transigere  inter  divitias  et  sapientiam,  cf.  de  vita  beata, 
cpp.  21—23. 

N.  Qu.  I,  3  §  4  med.  Importuna  illa  verba  cut  ait 
poeta*  spuria  sunt  ideoque  eiicienda.  Nullum  habent  aptum 
neque  in  enuntiato  neque  in  sententia  locum. 

Appendix.  —  Quam  a  re  mea  alienam  esse  volebam 
quaestionem  de  dialogorum  tempore,  eam  de  uno  tamen 
cogor  suscipere,  quod  hinc  maxime  apertum  erit  falsum  esse 
Ionasium,  cum  Demetrii  Cynici  commemoratione  ad  maiorum 
illorum  operum  tempora  definienda  argumentando  uteretur. 
Dialogum  de  vita  beata  ad  G-allionem  Seneca  eo  consilio 
scripsit,  ut  adversus  obtrectatores  vitae  suae  rationem  defen- 
deret.  Comperimus  quidem  e  Tac.  Ann.  XIII,  42,  P.  Suil- 
lium  a.  58  infestissime  eum  increpuisse  ac  scelerum  omni 
genere  nomen  eius  inquinasse.  Dio  quoque  61,  10  multa 
opprobria,  tum  temporis  Eomae  adversus  Senecam  iactata, 
enumerat.  Suillium  quidem  acerba  poena  reus  castigavit 
(Tac.  XIII,  43) ;  credibile  tamen  eum  operam  dedisse,  ut  in- 
vidiam  quoque  illam  publica  defensione  averteret.  In  libello 
illo,  maximo  cp.  XVII,  adtalia  Seneca  respondet;  ita  quidem 
ut,  etsi  philosophi  cuiuslibet  defensio  agi  videtur,  ipsum  tamen 
sese  respicere  eluceat.  Quae  philosophis  opprobria  fieri  dicit, 
eorum  magna  pars  ipsa  illa  verba,  quae  apud  Tacitum  Dio- 
nemque  leguntur,    referunt.     Quare  Lipsius    primus  ad   hanc 

occasionem  (a.  58)  eum  dialogum  retulit.  Ionasius  quamquam 
de  conexu  illo  non  dubitat,  tamen  illo  ipso  tempore  eum 
scriptum  esse  negat.  Etenim  is  vir  doctissimus  ea  quae  de 
Sereni  morte  Sen.  ep.  63,  14  dicit  chaec  tibi  scribo  is  qui 
Annaeum  Serenum  tam  immodice  flevi,  ut  inter  exempla  sim 
eorum  quos  dolor  vicit'  acute  comparat  cum  hisce  in  dialogi 
nostri  cp.  XVII  verbis  cdamno  moveris  et  lacrimas  audita 
coniugis  aut  amici  morte  demittis.'  Hanc  amici  mortem 
adeo  defletam  illam  esse  Annaei  Sereni.  Atqui  cum  anno 
62  librum  de  otio  dedicatum  Sereno  esse  sciamus,  hunc  no- 
strum  dialogum  postea  scriptum  esse.  Sumit  quidem  Iona- 
sius  annum  63. 

Haec  ego  existimo  audacius  coniectata  esse.  Simplici- 
ter  si  quis  illa  verba  legerit  nec  quaesierit  ipse  remotiora 
secretaque:  generaliter  ea,  addita  praesertim  illis  cauditacon- 
iugis  morte\  ad  illam  referet  in  fronte  aius  cp.  propositam 
sententiam:  cquare  ergo  tu  fortius  loqueris  quam  vivis'?  Cer- 
tum  si  quid  eis  significatur,  nos  hodie  id  agnoseere  nonpos- 
sumus.  Perlegentibus  illum  libellum  ultro  apertum  est,  non 
eum  scribere,  qui  magna  clade  afflictus  otium  petierit,  sed 
qui  gratia  potentiaque  et  divitiis  valens  atque  aequalibus 
praevalens  non  argumentis  tantum  obtrectatores  suos  reiiciat, 
sed  ex  alto  ipse  securus  in  inferiores  despiciat.  Singulos 
placet  commonstrare  locos:  cf.  II,  3  et  4:  cvides  istos  qui 
eloquentiam  laudant,  qui  opes  sequuntur,  gratiae  adulantur, 
qui  potentiam  extolluntf ;  XXV,  3 ;  cnovae  gratulationes  prio- 
ribus  subtexantuf  coll.  Tac.  XIV,  56.  Adde  similia  XVII, 
4  fin.  XVIII,  2  fin.  XIX,  2.  Quod  superest,  compara  huic 
eum  quem  de  otio  libellum  scripsit  post  illum  secessum 
suuni.  Diversa  opprobria  eo  reiicit;  diversus  est  ipsius  ani- 
mus;  denique  omnis  ille  dialogus  huic  fere  contrarius*.  Post 
annum  62  non  erat  quod  se  defenderet  contra  istud  oppro- 
brium  cfortius  loqueris  quam  vivis5,  vel  si  facturus  esset,  alia 
iam  poterat  arma  induere,  nec  debebat  ambiguo  isto  modo 
inter  sapientiam  Stoicam  et  potentiae  opumque  splendorem 
ac  speciem  transigere.  Haec  igitur  suntquibus  huic  dialogo 
suum  tempus  tribuatur  indicia.  Scriptus  est  ctim  Seneca  im- 
peratoris  gratia  etiamtum  valeret,  ante  secessum  illum  a.  62 

factum,  post  illa  a  Suillio  a.  58  iactata  crimina.  Quodsi 
iuste  intellexi  ea  quae  cp.  XV,  5—7  obscura  scribit,  in  id 
tempus  eum  incidere  statuerim,  cum  post  Agrippinae  caedem 
(a.  59)  rursum  Senecae  fama  meritis  opprobriis  adspergeretur. 
—  Itaque  apte  iam  alterum  illud  lonasii  argumentum  refu- 
tabimus;  qui  vel  solam  Demetrii  mentionem  in  aliquo  Sene- 
cae  libro  factam  argumenti  loco  se  habere  dicit,  quo  istum 
librum  Senecam  iam  senem  et  a  Nerone  abalienatum  scripsisse 
demonstretur.  Commemoratur  quidem  Demetrius  in  dialogis 
de  vita  beata  et  de  providentia  scriptis,  inseptimo  de  Bene- 
ficiis,  in  quarto  Naturalium  Quaestionum,  denique  in  Epi- 
stulis.  At  Ionasius  solas  epistulas  aliis  quoque  argumentis 
effecerat  post  secessum  scriptas  esse.  Quaenam  igitur  haec 
ratiocinatio  ?  Concedimus  nos  quidem,  et  dialogum  de  pro- 
videntia  videri  postea  scriptam  esse,  demonstravimus  quartum 
Nat.  Quaestionum :  nihil  inde  auctoritatis  debilissimae  illi  ex 
inductione  collectioni  accrescit.  Prorsus  enim  non  intelligitur, 
qui  sit  intei;  secessum  Senecae  et  Cynicum  istum  hominem 
conexus.  Nimirum  tales  coniecturae,  qualem  de  eius  cum 
Demetrio  consuetudine  Lehmannus  (Claud.  16)  protulit, 
minime  sufficiunt  ad  tempora  definienda  et  accurate  compu- 
tanda.  Contra  certissime  videmur  demonstrasse,  dialogum 
de  vita  beata  ante  a.  62  scriptum  esse.  Certum  est  prae- 
terea  (Benef.  VII,  11)  Demetrium  iam  Caligula  regnante 
Komae  fuisse  notum.  Itaque  rectius  statuemus,  videri  cum 
Cynico  isto  Senecae  consuetudinem  seni  faisse,  quae  quando 
inita  sit  definire  nequeamus  nec  multum  intersit  definire. 


Vita  Friderici  Schultess. 


Natus  sum  d.  21.  Aug.  anni  1851  Druxbergae  (qui  pa- 
gus  in  Magdeburgensi  regione  situs  est)  Christophoro  et  Maria 
parentibus;  quorum  alterum.  rerum  sacrarum  apud  Druxber- 
genses  ministrum.  gaudeo  superstitem  esse.  alteram  vehe- 
menter  doleo  statim  me  nato  praematura  morte  ablatam. 
Fidem  protestor  evangelicam.  Elementis  litterarum  a  patre 
imbutus  anno  1861  gymnasium  Magdeburgense.  quod  est  ad 
Claustrum  B.  V.,  adii;  quod  tum  senis  gravissimi  Muelleri 
florebat  regimine.  Contigit  autem  feliciter,  ut  per  unum  sal- 
tem  annum  G-iiil.  Herbstio,  v.  cl..  uterer  magistro;  qui  cum 
alias  optimorum  mihi  semper  auctor  et  suasor  fuit,  tum  ad 
antiquarum  litterarum  amorem  animum  adolescentis  infiam- 
mavit  praecipue.  Leitzmannus  per  septem  annos  fuit  tutor 
lidelissimus. 

Auctumno  anni  1868  Grottingam  me  contuli,  ubi  in  pro- 
seminarium,  mox  etiam  in  seminarii  classem  extraordinariam 
Sauppii  benignitate  receptus  sum.  Inde  verno  tempore  anni 
1870  migravi  Bonnam  Bhenanam,  philologicorum  studiorum 
sedem  lautissimam  et  celebratissimam.  Ibi  Buecheleri  et 
Heimsoethi  et  Useneri  insigni  beneficio  factum  est,  ut  per 
tria  semestria  seminarii  disciplina  unice  fructuosa  instituerer. 
Docuere  me  Bergt  Bernays  Brugsch  Buecheler  de  Leutsch 
Sauppe  Usener  philologi;  Baumann  Herm.  Lotze  J.  B.  Meyer 
philosophi;  Schaefer  de  Sybel  Wachsmuth  historici;  Diltheius 
archaeologus ;  Grildemeister  sanscriticus ;  Joh.-Schmidt  lingua- 

rum  scrutator  indogermanicarum ;  Birlinger  Bohtz!germa- 
nici;  Bertheau  Ehrenfeuchter  Kamphausen  Wagenmann 
theologi.  Per  sex  menses  Schaeferi  constans  erga  me  bene- 
volentia  tulit  me  inter  historici  sui  proseminarii  discipulos. 
Denique  ut  exercitationibus  suis  interessem  liberalissime  con- 
cesserunt:  epigraphicis  Buecheler,  Aristoteleis  Bernays;  con- 
cedunt  nunc  quoque  Buecheler  ut  intersim  scholis  philologicis, 
J.  B.  Meyer  eis,  quas  de  philosophia  et  arte  paedagogica 
instituit.  Quos  viros  omnes  optime  de  me  meritos  esse  grato 
animo  semper  profitebor.  Sunt  tamen,  qui  praeter  ceteros  veri 
cognitionem  et  scientiae  viam  aperuerint:  Lotzii  et  Meyeri, 
Buecheleri  Sauppii  Useneri  carissima  mihi  semper  erunt  no- 
mina  et  praecipua  cum  veneratione  colenda. 


Sententiae  controversae. 


I.  Sen.  Qu.  Nat.  3,  1,  1  et  3,  26,  6  (quorum  locorum 
conexum  difficile  est  non  videre)  haec  scribo  (cf.  Koeler  p.  464) : 

3,  1,  1:  Eleus  Siculis  de  fontibus  exsilit  amnis. 

3,  26,i  6:  Hoc  et  a  te  creditum  exstat  in  primo  cet. 

II.  Ovid.  ex  Pont.  III,  3,  43  legas :  praemia  nec  Chiron 
ab  alumno  talia  cepit. 

III.  Xen.  Symp.  9,  7  scripsit:  oTttog  tolovtcov  tv%olev. 

IV.  Kaumer  in  hist.  paed.  iniquius  et  parum  liberaliter 
de  J.  J.  Kousseau  iudicavit. 

Y.  Immerito  quidam  Symposii  Platonici  lectione  disci- 
pulos  prohibent. 

VI.  Virg.  Aen.  I,  396  recte  Weidner  (Comm.  p.  172) 
comparationis  rationem  declaravit;  idem  acutius  quam  pro- 
babilius  tradita  defendit:  scribendum  videtur  ccaptis  iam 
resp.  vid/ 

VII.  Plat.  Kep.  370.  E.  fin.  part.  av  tertia  sede  (cov  av 
avTolg  xqda)  movenda  est;  similiter  quidem  media  sede 
ap.  Sen.  ep.  41,  5.  coll.  Eickerti  edit. 

VIII.  Nec  merito  neque  impune  negliguntur  in  gym- 
nasiis  elementa  logices  et  psychologiae ;  de  aesthetica  autem 
institutione  bene  meruerit  si-  quis  ex  Aristotelis  Arte  Poetica 
decreta  principalia,  exemplis  et  veterum  et  recentiorum  illu- 
strata,  tum  optimorum  existimatorum  de  variis  litterarum 
generibus  praecepta  ac  iudicia  commode  in  libellum  pueris 
tractandum  retulerit. 

TX.    Sen.  dial.  II,  7,  4  scribe  cremixtum\ 

X.  Senecae  dialogi  II  et  IX  circa  idem  tempus  scripti 
sunt  (coll.  IX,  7,  5— II,  1,  3— II,  7,  1). 

XI.  Eis  quae  Muetzell,  Teuffel,  nuperrime  Eussner 
(Plulol.  XXXII.  157)  de  Curtii  historici  aetate  expojiunt,  quem 
Claudio  imperitante  seripsisse  statuunt.  addiderim :  verbis  illis 
X,  9,  28  chuius  ortus  lucem  calig&nti  reddidit  mundo3  scri- 
ptorem  ludere  videri;  quandoquidem  ad  istud  verbum  qui- 
vis  homo  Latinus  imperatoris  Caligulae  nomen  subaudire 
putandus  sit. 

XII.  Ceterum  censeo  gymnasiorum  discipulis  facultatem 
linguae  Anglicae  discendae  iiberiorem  esse  comparandam. 


